qundao/data-zh-poetry huggingface dataset:
次韵七首
作者：苏泂
朝代：宋

隐几看鱼乐，洋洋圉圉然。一身随见定，万事任从前。卖剑更农服，操觚耨纸田。岂能无俭岁，固自有丰年。步蹇堪扶杖，头童欲罢簪。渚云秋澹泊，庭树晚萧森。秀颖垂千亩，遥青出寸岑。本来关个事，而独可人心。昵爱经过数，尊荣记忆疏。赖收颜氏帖，谁奉子公书。西夏方徵甲，东州且定居。虽无南过雁，幸有北来鱼。山色对疏棂，之人一似清。水边同妇饮，花下趁儿行。养鸭期充膳，骑牛学治生。时因把锄暇，毋废读书声。香醪如蜜甜，村酒渐多添。弄水閒移棹，看山自捲帘。深心非木石，痴腹惯齑盐。莫作渊明解，逃鱼本欲潜。茅茨依橘柚，邻舍即烟波。更与山为伴，何忧屋不多。功名元有命，嗤笑亦从他。但愿年年熟，杯来尔汝歌。废田为屋宇，困士学农桑。来者或相问，耕焉安得堂。为言吾欲醉，且去客无妨。信有痴人梦，宁甘草径荒。
次韵七首·其一
作者：苏泂
朝代：宋

隐几看鱼乐，洋洋圉圉然。一身随见定，万事任从前。卖剑更农服，操觚耨纸田。岂能无俭岁，固自有丰年。
次韵七首·其一
作者：苏泂
朝代：宋

隠几看鱼乐，洋洋圉圉然。
一身随见定，万事任从前。
卖剑更农服，操觚耨纸田。
岂能无俭岁，固自有丰年。
次韵七首·其七
作者：苏泂
朝代：宋
体裁：五言律诗

废田为屋宇，困士学农桑。来者或相问，耕焉安得堂。为言吾欲醉，且去客无妨。信有痴人梦，宁甘草径荒。
次韵七首·其三
作者：苏泂
朝代：宋

昵爱经过数，尊荣记忆疎。
頼收颜氏帖，谁奉子公书。
西夏方征甲，东州且定居。
虽无南过雁，幸有北来鱼。
次韵七首·其三
作者：苏泂
朝代：宋

昵爱经过数，尊荣记忆疏。赖收颜氏帖，谁奉子公书。西夏方徵甲，东州且定居。虽无南过雁，幸有北来鱼。
次韵七首·其二
作者：苏泂
朝代：宋

步蹇堪扶杖，头童欲罢簪。渚云秋澹泊，庭树晚萧森。秀颖垂千亩，遥青出寸岑。本来关个事，而独可人心。
次韵七首·其二
作者：苏泂
朝代：宋

步蹇堪扶杖，头童欲罢簪。
渚云秋澹泊，庭树晚萧森。
秀颖垂千亩，遥青出寸岑。
本来关箇事，而独可人心。
次韵七首·其五
作者：苏泂
朝代：宋

香醪如蜜甜，村酒渐多添。
弄水閒移棹，看山自捲帘。
深心非木石，痴腹惯虀盐。
莫作渊明解，逃鱼本欲潜。
次韵七首·其五
作者：苏泂
朝代：宋

香醪如蜜甜，村酒渐多添。弄水閒移棹，看山自捲帘。深心非木石，痴腹惯齑盐。莫作渊明解，逃鱼本欲潜。
次韵七首·其六
作者：苏泂
朝代：宋
体裁：五言律诗

茅茨依橘柚，邻舍即烟波。更与山为伴，何忧屋不多。功名元有命，嗤笑亦从他。但愿年年熟，杯来尔汝歌。
次韵七首·其四
作者：苏泂
朝代：宋

山色对疎櫺，之人一似清。
水边同妇饮，花下趁儿行。
养鸭期充膳，骑牛学治生。
时因把锄暇，毋废读书声。
次韵七首·其四
作者：苏泂
朝代：宋

山色对疏棂，之人一似清。水边同妇饮，花下趁儿行。养鸭期充膳，骑牛学治生。时因把锄暇，毋废读书声。
次韵九兄秋吟五首
作者：苏泂
朝代：宋

不于乌鹊桥边见，定向笙箫鹤上逢。淅淅萧萧到荷叶，今年秋不属梧桐。醉挽银河续寿杯，冰娥亦怕老相催。三更自倚秋香立，待得灵㕙送药来。凉稻翻翻卧满畦，壶浆相劳各相携。村南有底连绵雨，一夜船高树叶齐。为爱秋风吹弊庐，忽然诗思满江湖。橙香梦泽团脐蟹，莼老吴江巨口鲈。江平无意作波澜，野旷山多入画栏。一段秋吟到幽渺，回头三伏也风寒。
次韵九兄秋吟五首·其一
作者：苏泂
朝代：宋
体裁：七言绝句

不于乌鹊桥边见，定向笙箫鹤上逢。淅淅萧萧到荷叶，今年秋不属梧桐。
次韵九兄秋吟五首·其三
作者：苏泂
朝代：宋
体裁：七言绝句

凉稻翻翻卧满畦，壶浆相劳各相携。村南有底连绵雨，一夜船高树叶齐。
次韵九兄秋吟五首·其二
作者：苏泂
朝代：宋
体裁：七言绝句

醉挽银河续寿杯，冰娥亦怕老相催。三更自倚秋香立，待得灵㕙送药来。
次韵九兄秋吟五首·其五
作者：苏泂
朝代：宋
体裁：七言绝句

江平无意作波澜，野旷山多入画栏。一段秋吟到幽渺，回头三伏也风寒。
次韵九兄秋吟五首·其四
作者：苏泂
朝代：宋
体裁：七言绝句

为爱秋风吹弊庐，忽然诗思满江湖。橙香梦泽团脐蟹，莼老吴江巨口鲈。
次韵仲归喜雨有肯顾之意
作者：苏泂
朝代：宋

愿试黄昏上古汤，社中今得沈东阳。素衣肯为缁尘染，秀句殊增灌顶凉。不惜联翩过旧隐，也欣滂沛洗炎光。预知定得惊人语，约略眉间喜气黄。
次韵仲归喜雨有肯顾之意
作者：苏泂
朝代：宋

愿试黄昏上古汤，社中今得沈东阳。
素衣肯为缁尘染，秀句殊增灌顶凉。
不惜联翩过旧隠，也欣滂沛洗炎光。
预知定得惊人语，约略眉间喜气黄。
次韵刍父上巳日同游朱园四首
作者：苏泂
朝代：宋

朱园好在竹平安，地主相携到不难。记取今年修禊日，三人于此向风湍。野水青山非昔祠，奠觞那复计醇醨。抛梁有咏谁其续，除却灵均世不知。饮散墦间祭肉残，林深终日闭幽兰。重来野客朱邢我，坐久摩挲马柱看。柳长沙白草离离，万物东南渐絜齐。自折桃花玩春水，人生修短总成泥。
次韵刍父上巳日同游朱园四首·其一
作者：苏泂
朝代：宋
体裁：七言绝句

朱园好在竹平安，地主相携到不难。记取今年修禊日，三人于此向风湍。
次韵刍父上巳日同游朱园四首·其三
作者：苏泂
朝代：宋
体裁：七言绝句

饮散墦间祭肉残，林深终日闭幽兰。重来野客朱邢我，坐久摩挲马柱看。
次韵刍父上巳日同游朱园四首·其二
作者：苏泂
朝代：宋

野水青山非昔祠，奠觞那复计醇醨。抛梁有咏谁其续，除却灵均世不知。
次韵刍父上巳日同游朱园四首·其二
作者：苏泂
朝代：宋

野水青山非昔祠，奠觞那復计醇醨。
抛梁有咏谁其续，除却灵均世不知。
次韵刍父上巳日同游朱园四首·其四
作者：苏泂
朝代：宋

柳长沙白草离离，万物东南渐絜齐。自折桃花玩春水，人生修短总成泥。
次韵刍父上巳日同游朱园四首·其四
作者：苏泂
朝代：宋

柳长沙白草离离，万物东南渐絜齐。
自折桃花翫春水，人生修短总成泥。
次韵刍父大篇
作者：苏泂
朝代：宋

我生两脚半八区，归来狭视东南隅。东南禹迹今绿芜，百岁几见人欧苏。闻石蕴玉川含珠，山乃秀润源不枯。胸蟠万卷味道腴，落纸所至云锦铺。尔来大似天眷吾，贶以佳友令相娱。邢子韵胜开冰壶，湘湖与我初索途。谓此巨浸其是欤，今夕不饮可得乎。吾侪固不如林逋，吟诗写壁无处无。杂莼便食不用厨，湘湖岂即输西湖。贳钱沽酒劳老夫，酒酣肆笔衫袖乌。不觉月堕三更馀，荷香染袂露湿肤，开堂复驾红尘车。君勿笑人生意气倾堪舆，所得未必如所图。
次韵刍父大篇
作者：苏泂
朝代：宋

我生两脚半八区，归来狭视东南隅。
东南禹迹今绿芜，百岁几见人欧苏。
闻石藴玉川含珠，山乃秀润源不枯。
胸蟠万卷味道腴，落纸所至云锦铺。
尔来大似天眷吾，贶以佳友令相娱。
邢子韵胜开冰壶，湘湖与我初索途。
谓此巨浸其是欤，今夕不饮可得乎。
吾侪固不如林逋，吟诗写壁无处无。
杂莼便食不用厨，湘湖岂即输西湖。
贳钱沽酒劳老夫，酒酣肆笔衫袖乌。
不觉月堕三更余，荷香染袂露湿肤，开堂復驾红尘车。
君勿笑人生意气倾堪舆，所得未必如所图。
次韵刍父秋怀
作者：苏泂
朝代：宋

发短日益白，眼昏时见花。无人知若士，有句可雄誇。篱菊风前蕊，山梅雨后葩。平生苏季子，犹足送年华。幸免名为累，应无口启羞。竺书时挂眼，衲被久蒙头。未仕胡三已，论才宜四休。商宗如见梦，依旧济川舟。太史龟堂上，重来不忍看。更无时往复，徒有竹平安。世事翻仍覆，人情燠易寒。何时一樽酒，同访小方干。逢人惟婞直，过事懒依阿。菊引陶彭泽，鸢惊马伏波。衰年如意少，行路得诗多。彼其皆车服，嗟嗟如命何。士有修身者，娟如女在房。刈兰供作佩，采菊当为粮。春树翻疑雨，秋花却耐霜。从来舆涉意，晚棹转微茫。四十才如此，将来事可吁。长斋甘短褐，旧债压新租。已觉身何有，行当梦亦无。茅檐负朝日，黄卷足相娱。
次韵刍父秋怀·其一
作者：苏泂
朝代：宋

发短日益白，眼昏时见花。无人知若士，有句可雄誇。篱菊风前蕊，山梅雨后葩。平生苏季子，犹足送年华。
次韵刍父秋怀·其一
作者：苏泂
朝代：宋

髮短日益白，眼昏时见花。
无人知若士，有句可雄夸。
篱菊风前蕊，山梅雨后葩。
平生苏季子，犹足送年华。
次韵刍父秋怀·其三
作者：苏泂
朝代：宋

太史龟堂上，重来不忍看。更无时往复，徒有竹平安。世事翻仍覆，人情燠易寒。何时一樽酒，同访小方干。
次韵刍父秋怀·其三
作者：苏泂
朝代：宋

太史龟堂上，重来不忍看。
更无时往復，徒有竹平安。
世事翻仍覆，人情燠易寒。
何时一樽酒，同访小方干。
次韵刍父秋怀·其二
作者：苏泂
朝代：宋
体裁：五言律诗

幸免名为累，应无口启羞。竺书时挂眼，衲被久蒙头。未仕胡三已，论才宜四休。商宗如见梦，依旧济川舟。
次韵刍父秋怀·其五
作者：苏泂
朝代：宋
体裁：五言律诗

士有修身者，娟如女在房。刈兰供作佩，采菊当为粮。春树翻疑雨，秋花却耐霜。从来舆涉意，晚棹转微茫。
次韵刍父秋怀·其六
作者：苏泂
朝代：宋

四十才如此，将来事可吁。长斋甘短褐，旧债压新租。已觉身何有，行当梦亦无。茅檐负朝日，黄卷足相娱。
次韵刍父秋怀·其六
作者：苏泂
朝代：宋

四十纔如此，将来事可吁。
长斋甘短褐，旧债压新租。
已觉身何有，行当梦亦无。
茅檐负朝日，黄卷足相娱。
次韵刍父秋怀·其四
作者：苏泂
朝代：宋
体裁：五言律诗

逢人惟婞直，过事懒依阿。菊引陶彭泽，鸢惊马伏波。衰年如意少，行路得诗多。彼其皆车服，嗟嗟如命何。
次韵刍父试罢有述
作者：苏泂
朝代：宋
体裁：古风

笔耕亦农耕，后种有先熟。谷终贵于稗，种讵不如稑。里门富骄儿，昨者车击毂。一朝祸机至，悔不初碌碌。因而利生钝，甚羡平为福。翩翩归来赋，写壁仍画轴。有来顾之唾，谓岂好题目。予方友鸥鹭，渠自行雁鹜。同参听谁诣，勇往何待卜。君才十倍我，书已万卷读。边头尚征战，时事非曩夙。虽迟刘蕡对，肯效包胥哭。
次韵古梅
作者：苏泂
朝代：宋
体裁：七言律诗

独立枝南万事非，岁寒引去合知几。伯夷自信西山饿，公望何须东海归。笛外数声空入梦，江头一树忽斜晖。相看有愧垂垂老，莫遣无端片片飞。
次韵吕清父录参
作者：苏泂
朝代：宋

雨脚如麻数日悬，家贫上漏复旁穿。天工却与人争气，赐得青苔百万钱。
次韵吕清父录参
作者：苏泂
朝代：宋

雨脚如麻数日悬，家贫上漏復旁穿。
天工却与人争气，赐得青苔百万钱。
次韵曾文清公復热句
作者：苏泂
朝代：宋
体裁：七言律诗

百顷沧波望似空，凿冰吾欲浸其中。何言雷电不为雨，须信梧桐自有风。子晋台头笙远近，西真池面玉丁东。行笺章奏求清冷，乞取玄冥换祝融。
次韵望海亭
作者：苏泂
朝代：宋

城裏偏高处，分明见海潮。
鹳巢多碧树，人语半丹霄。
州宅楼台近，居民市井遥。
芳时一来此，因得离纷嚣。
次韵望海亭
作者：苏泂
朝代：宋

城里偏高处，分明见海潮。鹳巢多碧树，人语半丹霄。州宅楼台近，居民市井遥。芳时一来此，因得离纷嚣。
次韵知县三兄
作者：苏泂
朝代：宋

杨柳依依万缕丝，梅花无计与扶衰。十分酒满闷如昨，一半春休雨未知。安得诗书成保社，略容岩壑有心期。扁舟短策寻常事，肥马轻裘我不为。
次韵知县三兄
作者：苏泂
朝代：宋

杨柳依依万缕丝，梅花无计与扶衰。
十分酒满闷如昨，一半春休雨未知。
安得诗书成保社，畧容岩壑有心期。
扁舟短策寻常事，肥马轻裘我不为。
次韵知县兄
作者：苏泂
朝代：宋

秋声物物类歌豳，旋转天机属大钧。一雨荐凉全却暑，两湖添绿不生尘。黄花又近重阳酒，白发长思五柳人。急唤西风与湔洗，恨无好句逐时新。
次韵知县兄
作者：苏泂
朝代：宋

秋声物物类歌豳，旋转天机属大钧。
一雨荐凉全却暑，两湖添绿不生尘。
黄花又近重阳酒，白髮长思五柳人。
急唤西风与湔洗，恨无好句逐时新。
次韵知县兄
作者：苏泂
朝代：宋

露坐仙人餐沆瀣，水行渔父烛须眉。民间阖户纷纷是，如此清凉睡不知。
次韵知县兄
作者：苏泂
朝代：宋

露坐僊人餐沆瀣，水行渔父烛鬚眉。
民间阖户纷纷是，如此清凉睡不知。
次韵知县兄夏夜古调
作者：苏泂
朝代：宋

非禽胡能飞，羽翰上青霄。
非木胡能花，开谢随惊飈。
始予眷所生，于世免尘嚣。
颇知师宁蘧，贫乐富无骄。
异哉肯顾我，古音日寥寥。
介然守其业，弹琴自逍遥。
采苡以永晨，刍藁以终宵。
尚思举斯人，还復淳其浇。
言瞻彼穹矣，维斗南之杓。
言瞻彼水矣，维海东之潮。
慨然契熏兮，邈余逮虞姚。
次韵知县兄夏夜古调
作者：苏泂
朝代：宋

非禽胡能飞，羽翰上青霄。非木胡能花，开谢随惊飙。始予眷所生，于世免尘嚣。颇知师宁蘧，贫乐富无骄。异哉肯顾我，古音日寥寥。介然守其业，弹琴自逍遥。采苡以永晨，刍藁以终宵。尚思举斯人，还复淳其浇。言瞻彼穹矣，维斗南之杓。言瞻彼水矣，维海东之潮。慨然契薰兮，邈余逮虞姚。
次韵知县兄秋怀三首
作者：苏泂
朝代：宋

便腹应难饱以书，今年田谷未宽纾。朋从相过无祗待，自起园中摘我蔬。秋花秋水两相宜，白发于秋更有期。三十年来无世味，清修除是老僧知。灵均心事少陵诗，青竹林边白竹篱。自把寒花看新雁，今年强似去年衰。
次韵知县兄秋怀三首·其一
作者：苏泂
朝代：宋
体裁：七言绝句

便腹应难饱以书，今年田谷未宽纾。朋从相过无祗待，自起园中摘我蔬。
次韵知县兄秋怀三首·其三
作者：苏泂
朝代：宋

灵均心事少陵诗，青竹林边白竹篱。自把寒花看新雁，今年强似去年衰。
次韵知县兄秋怀三首·其三
作者：苏泂
朝代：宋

灵均心事少陵诗，青竹林边白竹篱。
自把寒花看新鴈，今年强似去年衰。
次韵知县兄秋怀三首·其二
作者：苏泂
朝代：宋

秋花秋水两相宜，白发于秋更有期。三十年来无世味，清修除是老僧知。
次韵知县兄秋怀三首·其二
作者：苏泂
朝代：宋

秋花秋水两相宜，白髮于秋更有期。
三十年来无世味，清修除是老僧知。
次韵葛天民
作者：苏泂
朝代：宋

心火调停久不烧，诗书聊以永今朝。
拟寻筇杖游还懒，望见梅花意已消。
原宪既贫应瓮牖，颜回所乐是箪瓢。
岁寒交友今余几，留取人间作后凋。
次韵葛天民
作者：苏泂
朝代：宋

心火调停久不烧，诗书聊以永今朝。拟寻筇杖游还懒，望见梅花意已消。原宪既贫应瓮牖，颜回所乐是箪瓢。岁寒交友今馀几，留取人间作后凋。
次韵葛天民
作者：苏泂
朝代：宋
体裁：五言律诗

捣柏为香炷，煎茶当酒杯。鬓因儿女雪，心向利名灰。茅屋湖边住，柴扉柳下开。残年未归去，排日为公来。
次韵虞叟九兄七月一日作
作者：苏泂
朝代：宋
体裁：七言律诗

日月跳丸逝不留，吟蛩得意蜕蝉忧。终更末伏应无暑，望见中元便有秋。风爽气先青草动，雨凉心共白莲幽。谁能跨鹤乘西颢，三十三天取次游。
次韵虞叟兄
作者：苏泂
朝代：宋

百嘉萌动春来意，两颊参差少日红。
有底心情桃叶渡，不堪时世柳花风。
先朝诸老知谁健，短历今年又已穷。
忙事尽归趺坐裏，侯封从付立谈中。
次韵虞叟兄
作者：苏泂
朝代：宋

百嘉萌动春来意，两颊参差少日红。有底心情桃叶渡，不堪时世柳花风。先朝诸老知谁健，短历今年又已穷。忙事尽归趺坐里，侯封从付立谈中。
次韵詹仲信梅花
作者：苏泂
朝代：宋

莫教一片复随波，月底风前许细哦。花与吾人本无负，吾人自负此花多。
次韵詹仲信梅花
作者：苏泂
朝代：宋

莫教一片復随波，月底风前许细哦。
花与吾人本无负，吾人自负此花多。
次韵赵去华提干夏日杂兴七首
作者：苏泂
朝代：宋

老子轩冕总相忘，归办芙蓉制作裳。多少隐沦天下士，无人知我亦何伤。客醉如何我独醒，山空时落涧泉声。年来不踏长安市，赢得诗书一味清。幸是安心无可病，不曾为米底须归。养成乳鹿充神驾，散拾残云补道衣。植立不徒当日计，颠冥忍受一饥驱。吟成拙赋何曾拙，唤作愚溪岂是愚。忽然镜里一丝丝，老却英雄不自知。夜半闲来看青史，百年有尽此身危。山外情知更有山，几多突兀共巑岏。一从梦到天坛后，转觉丘陵不足看。贫甚谁传辟谷方，闭门饮水自徜徉。无求无欲无魔恼，月白庭空一炷香。
次韵赵去华提干夏日杂兴七首·其一
作者：苏泂
朝代：宋

老子轩冕总相忘，归办芙蓉制作裳。多少隐沦天下士，无人知我亦何伤。
次韵赵去华提干夏日杂兴七首·其一
作者：苏泂
朝代：宋

老子轩冕总相忘，归办芙蓉制作裳。
多少隠沦天下士，无人知我亦何伤。
次韵赵去华提干夏日杂兴七首·其七
作者：苏泂
朝代：宋
体裁：七言绝句

贫甚谁传辟谷方，闭门饮水自徜徉。无求无欲无魔恼，月白庭空一炷香。
次韵赵去华提干夏日杂兴七首·其三
作者：苏泂
朝代：宋
体裁：七言绝句

幸是安心无可病，不曾为米底须归。养成乳鹿充神驾，散拾残云补道衣。
次韵赵去华提干夏日杂兴七首·其二
作者：苏泂
朝代：宋
体裁：七言绝句

客醉如何我独醒，山空时落涧泉声。年来不踏长安市，赢得诗书一味清。
次韵赵去华提干夏日杂兴七首·其五
作者：苏泂
朝代：宋

忽然镜裏一丝丝，老却英雄不自知。
夜半闲来看青史，百年有尽此身危。
次韵赵去华提干夏日杂兴七首·其五
作者：苏泂
朝代：宋

忽然镜里一丝丝，老却英雄不自知。夜半闲来看青史，百年有尽此身危。
次韵赵去华提干夏日杂兴七首·其六
作者：苏泂
朝代：宋
体裁：七言绝句

山外情知更有山，几多突兀共巑岏。一从梦到天坛后，转觉丘陵不足看。
次韵赵去华提干夏日杂兴七首·其四
作者：苏泂
朝代：宋
体裁：七言绝句

植立不徒当日计，颠冥忍受一饥驱。吟成拙赋何曾拙，唤作愚溪岂是愚。
次韵邢季允梅花
作者：苏泂
朝代：宋
体裁：七言绝句

怀想西湖一树冰，有谁人似此花清。何当共泛波微绿，更得同看月正盈。
次韵颍叟弟耕堂即事
作者：苏泂
朝代：宋

圣贤畏虚名，蛮貊有诚服。仕虽志温饱，鲜不馁其腹。尔来读书者，妄意天雨粟。东皋春一犁，往哉驾黄犊。耕田可无田，耕道岂得道。物生岂区区，天意非草草。林茂鸟知归，水清鱼恶扰。勿谓小人哉，请学樊须老。儒冠误终身，其始从上士。头白赋归来，不腐已其次。我今戒儿侄，万卷易双耜。向使微阿连，几败乃公事。
次韵颍叟弟耕堂即事·其一
作者：苏泂
朝代：宋
体裁：古风

圣贤畏虚名，蛮貊有诚服。仕虽志温饱，鲜不馁其腹。尔来读书者，妄意天雨粟。东皋春一犁，往哉驾黄犊。
次韵颍叟弟耕堂即事·其三
作者：苏泂
朝代：宋
体裁：古风

儒冠误终身，其始从上士。头白赋归来，不腐已其次。我今戒儿侄，万卷易双耜。向使微阿连，几败乃公事。
次韵颍叟弟耕堂即事·其二
作者：苏泂
朝代：宋
体裁：古风

耕田可无田，耕道岂得道。物生岂区区，天意非草草。林茂鸟知归，水清鱼恶扰。勿谓小人哉，请学樊须老。
次韵颍叟弟耕堂杂兴六首
作者：苏泂
朝代：宋

莫求名字满乡闾，且读平生万卷书。青箬笠边无不可，黄金带后欲何如。缭绕州城带雨长，雨馀云气亦飞扬。小楼别有幽欣处，时复风吹荷叶香。吴蜀归来兴寄遐，天将清气与贫家。双双蝶舞宜男草，个个蜂衔附子花。莫怪庞公不入城，都缘无事可牵萦。客来遇酒饮何害，客去投床梦亦清。已芸何似与人芸，水旱螟蝗不可闻。必欲糠粞饱鸡鹜，明年余作劝农文。珍重新来十绝诗，末章砥柱不能移。因思唐代诸公子，故少撞钟得意时。
次韵颍叟弟耕堂杂兴六首·其一
作者：苏泂
朝代：宋

莫求名字满乡闾，且读平生万卷书。青箬笠边无不可，黄金带后欲何如。
次韵颍叟弟耕堂杂兴六首·其一
作者：苏泂
朝代：宋

莫求名字满乡闾，且读平生万卷书。
青箬笠边无不可，黄金带后欲如何。
次韵颍叟弟耕堂杂兴六首·其三
作者：苏泂
朝代：宋

吴蜀归来兴寄遐，天将清气与贫家。双双蝶舞宜男草，个个蜂衔附子花。
次韵颍叟弟耕堂杂兴六首·其三
作者：苏泂
朝代：宋

吴蜀归来兴寄遐，天将清气与贫家。
双双蝶舞宜男草，箇箇蜂衔附子花。
次韵颍叟弟耕堂杂兴六首·其二
作者：苏泂
朝代：宋

缭绕州城带雨长，雨余云气亦飞扬。
小楼别有幽欣处，时復风吹荷叶香。
次韵颍叟弟耕堂杂兴六首·其二
作者：苏泂
朝代：宋

缭绕州城带雨长，雨馀云气亦飞扬。小楼别有幽欣处，时复风吹荷叶香。
次韵颍叟弟耕堂杂兴六首·其五
作者：苏泂
朝代：宋
体裁：古风

已芸何似与人芸，水旱螟蝗不可闻。必欲糠粞饱鸡鹜，明年余作劝农文。
次韵颍叟弟耕堂杂兴六首·其六
作者：苏泂
朝代：宋
体裁：古风

珍重新来十绝诗，末章砥柱不能移。因思唐代诸公子，故少撞钟得意时。
次韵颍叟弟耕堂杂兴六首·其四
作者：苏泂
朝代：宋
体裁：古风

莫怪庞公不入城，都缘无事可牵萦。客来遇酒饮何害，客去投床梦亦清。
次韵颍叟弟送行
作者：苏泂
朝代：宋
体裁：七言律诗

间道驱车逐帅旗，别情惟有弟兄知。百年同好少张仲，举世谁人似子期。竹叶尚堪中酒圣，梅花真是断肠枝。苍崖缚屋归来好，此计输君我后时。
次韵颍小弟秋日
作者：苏泂
朝代：宋

游鳞羁羽任浮沉，老大凄然感岁阴。
风底波纹生别浦，雨余山影出疎林。
残年不足偿多病，万事宁须付有心。
满眼黄花一杯酒，怆怀元弗为听砧。
次韵颍小弟秋日
作者：苏泂
朝代：宋

游鳞羁羽任浮沉，老大凄然感岁阴。风底波纹生别浦，雨馀山影出疏林。残年不足偿多病，万事宁须付有心。满眼黄花一杯酒，怆怀元弗为听砧。
次韵马季思禁体雪二首
作者：苏泂
朝代：宋

涤尽妖氛气，妆成富贵冬。梅花香处觉，人意火边浓。未暖那飞絮，非寒底见松。绝怜阶下竹，腰折为谁恭。庭树晓毵毵，行空马脱骖。瑞臻平地尺，白见一年三。照眼花犹散，齐腰话可参。岑楼寻胜赏，溪泛此何惭。
次韵马季思禁体雪二首·其一
作者：苏泂
朝代：宋

涤尽妖氛气，妆成富贵冬。梅花香处觉，人意火边浓。未暖那飞絮，非寒底见松。绝怜阶下竹，腰折为谁恭。
次韵马季思禁体雪二首·其一
作者：苏泂
朝代：宋

涤尽妖氛气，粧成富贵冬。
梅花香处觉，人意火边浓。
未暖那飞絮，非寒底见松。
绝怜阶下竹，腰折为谁恭。
次韵马季思禁体雪二首·其二
作者：苏泂
朝代：宋
体裁：五言律诗

庭树晓毵毵，行空马脱骖。瑞臻平地尺，白见一年三。照眼花犹散，齐腰话可参。岑楼寻胜赏，溪泛此何惭。
次韵高似之秘书谢薛书记七月二十七日早桂
作者：苏泂
朝代：宋

翠蕤低映郁金裳，昨夜千门万户凉。蟾小未禁仙掌露，犀寒先透玉墀霜。唤回临水登山意，恼乱薰天扑地香。岁岁为花愁不彻，雅歌欲和底成章。
次韵高似之秘书谢薛书记七月二十七日早桂
作者：苏泂
朝代：宋

翠蕤低映鬰金裳，昨夜千门万户凉。
蟾小未禁僊掌露，犀寒先透玉墀霜。
唤回临水登山意，恼乱熏天扑地香。
岁岁为花愁不彻，雅歌欲和底成章。
次韵高秘书
作者：苏泂
朝代：宋

高郎水江汉，波浪所从出。读书识大体，于世无弃物。谁欤戒盈满，视彼攲器侧。如君执谦柄，我不能万一。群公石渠上，天子正侧席。翻然侍亲归，袍茜发黑漆。老仙顾之笑，吾与子居越。人生屈伸肘，犹动静语默。非无鹤乘轩，亦有骥在枥。忠当尽臣节，孝则共子职。煌煌周孔意，千古照简册。吾侪负君亲，但守不黔突。
次韵高秘书
作者：苏泂
朝代：宋

高郎水江汉，波浪所从出。
读书识大体，于世无弃物。
谁欤戒盈满，视彼欹器侧。
如君执谦柄，我不能万一。
羣公石渠上，天子正侧席。
翻然侍亲归，袍茜髮黑漆。
老仙顾之笑，吾与子居越。
人生屈伸肘，犹动静语默。
非无鹤乘轩，亦有骥在枥。
忠当尽臣节，孝则共子职。
煌煌周孔意，千古照简册。
吾侪负君亲，但守不黔突。
次韵高秘书谒陆待制二首
作者：苏泂
朝代：宋

人物推前辈，声名重泰山。斯文无毁誉，吾道有间关。袖短方妍舞，弓强愧力弯。风舟虽屡引，中路忍追还。海上三神宅，人间陆放翁。谈谐诗雅咏，任己易屯蒙。松竹当姬侍，鸥禽是仆童。后来那可计，应有不如公。
次韵高秘书谒陆待制二首·其一
作者：苏泂
朝代：宋
体裁：五言律诗

人物推前辈，声名重泰山。斯文无毁誉，吾道有间关。袖短方妍舞，弓强愧力弯。风舟虽屡引，中路忍追还。
次韵高秘书谒陆待制二首·其二
作者：苏泂
朝代：宋
体裁：五言律诗

海上三神宅，人间陆放翁。谈谐诗雅咏，任己易屯蒙。松竹当姬侍，鸥禽是仆童。后来那可计，应有不如公。
次颍叟弟送行韵
作者：苏泂
朝代：宋
体裁：七言律诗

相传衣钵已分明，早觉诗含鲍谢情。心腹于人惟有弟，襟怀无我独非兄。偶随江路帆孤往，便忆梅窗酒对倾。岁晚勉旃无废学，他年夷惠看双清。
次马季思十韵
作者：苏泂
朝代：宋

巷内有佳人，其志介如石。
沉酣数千卷，径草无行迹。
秋清入肺胃，篱落牵牛碧。
诗成锦绣段，裁剸非刀尺。
如闻急征召，厚甚帛加璧。
毋庸北窗下，细字朱黄释。
嗟余世无用，痛饮时堕帻。
思君不相见，谁与浮大白。
中年友朋减，生意天壤迮。
何时樗隠园，容我分半席。
次马季思十韵
作者：苏泂
朝代：宋

巷内有佳人，其志介如石。沉酣数千卷，径草无行迹。秋清入肺胃，篱落牵牛碧。诗成锦绣段，裁剸非刀尺。如闻急徵召，厚甚帛加璧。毋庸北窗下，细字朱黄释。嗟余世无用，痛饮时堕帻。思君不相见，谁与浮大白。中年友朋减，生意天壤迮。何时樗隐园，容我分半席。
正月二十七日陪唐子耆登卧龙时稼轩已去令人怀之
作者：苏泂
朝代：宋

晴雨烟云态，高深会见闻。
乱山依越定，一水向吴分。
元白诸侯表，杨王俊士羣。
春风到红绿，花草总能文。
正月二十七日陪唐子耆登卧龙时稼轩已去令人怀之
作者：苏泂
朝代：宋

晴雨烟云态，高深会见闻。乱山依越定，一水向吴分。元白诸侯表，杨王俊士群。春风到红绿，花草总能文。
正月五日谒放翁留饮欢甚
作者：苏泂
朝代：宋

若人大槐中，不作蝼蚁梦。春风鬓须绿，文字凌屈宋。昨朝我访之，杯酒颇自奉。鱼虾杂淮海，狼藉蔬果众。妍谭到嘲谑，嘉我一笑共。末言神仙事，于世本无用。但可于世人，矫首飞鸿送。故公所言者，大抵静观动。胡能更八十，异日亦高冢。绝怜稽山下，不逐梅笋贡。堂前谩名龟，堂下或歌凤。寿公晚唐衣，聊为吾道重。
正月五日谒放翁留饮欢甚
作者：苏泂
朝代：宋

若人大槐中，不作蝼蚁梦。
春风鬓鬚绿，文字凌屈宋。
昨朝我访之，杯酒颇自奉。
鱼虾杂淮海，狼藉蔬果众。
妍谭到嘲谑，嘉我一笑共。
末言神仙事，于世本无用。
但可于世人，矫首飞鸿送。
故公所言者，大抵静观动。
胡能更八十，异日亦高冢。
绝怜稽山下，不逐梅笋贡。
堂前谩名龟，堂下或歌凤。
寿公晚唐衣，聊为吾道重。
武昌
作者：苏泂
朝代：宋
体裁：七言绝句

南楼丝管日纷纷，一带春江浸碧云。遗老相逢问年几，白头閒话岳将军。
江上遣心
作者：苏泂
朝代：宋

风帆等骏马，突出不受羁。
羣山望如豆，转盼罗窗扉。
顷居长安城，小驷驱以驰。
尘埃困烦促，滞留费忧思。
不知葭苇乡，閟此天地奇。
鸥禽亦佳尚，洁身固我师。
下上万顷光，夫岂矜其私。
物生各有适，我适君无之。
掀髯倚柁楼，一笑了百痴。
商歌讵成音，逝者方如斯。
江上遣心
作者：苏泂
朝代：宋

风帆等骏马，突出不受羁。群山望如豆，转盼罗窗扉。顷居长安城，小驷驱以驰。尘埃困烦促，滞留费忧思。不知葭苇乡，閟此天地奇。鸥禽亦佳尚，洁身固我师。下上万顷光，夫岂矜其私。物生各有适，我适君无之。掀髯倚柁楼，一笑了百痴。商歌讵成音，逝者方如斯。
江头曲
作者：苏泂
朝代：宋
体裁：七言绝句

青山何似越山青，年少经行得老生。欲结茅庵江上住，却嫌山水太分明。
江次
作者：苏泂
朝代：宋
体裁：七言绝句

舟阁山横水见沙，黄尘为客鬓初华。江春寂寂归无计，一树临风落杏花。
泊头陀寺
作者：苏泂
朝代：宋
体裁：七言绝句

世上身名孰是非，维舟日日钓鱼矶。长江天阔不知处，夏口青山人夜归。
泊祠下诗
作者：苏泂
朝代：宋
体裁：七言绝句

潮小淹留孝子祠，雪花须要老夫诗。钟声篷底不知处，却似姑苏夜泊时。
泊通明
作者：苏泂
朝代：宋

午夜通明泊，朝来自启篷。
骤看潮带雨，还作雪随风。
酒薄愁无料，诗难老未工。
疎寮有奇士，恨不此行同。
泊通明
作者：苏泂
朝代：宋

午夜通明泊，朝来自启篷。骤看潮带雨，还作雪随风。酒薄愁无料，诗难老未工。疏寮有奇士，恨不此行同。
浙江
作者：苏泂
朝代：宋
体裁：五言律诗

演迤来何代，崩腾直至今。飞潜知险地，征逐欠閒心。西障残山渺，东流大海深。会携秋月色，徐听夜龙吟。
浣花溪
作者：苏泂
朝代：宋

抱郭清溪一带流，浣花溪水水西头。重来杜老谁相识，沙上凫雏水上鸥。
浣花溪
作者：苏泂
朝代：宋

抱郭清溪一带流，浣花溪水水西头。
重来杜老谁相识，沙上鳬雏水上鸥。
海棠花放简冯元咨二首
作者：苏泂
朝代：宋

游丝无赖小庭空，梦想君家合树红。曾向西川亲画得，举家终日看屏风。坡仙不作黄州去，更把嫣红向阿谁。后夜秦庄照华烛，几时冯圃折高枝。
海棠花放简冯元咨二首·其一
作者：苏泂
朝代：宋

游丝无赖小庭空，梦想君家合树红。曾向西川亲画得，举家终日看屏风。
海棠花放简冯元咨二首·其一
作者：苏泂
朝代：宋

游丝无頼小庭空，梦想君家合树红。
曾向西川亲画得，举家终日看屏风。
海棠花放简冯元咨二首·其二
作者：苏泂
朝代：宋
体裁：七言绝句

坡仙不作黄州去，更把嫣红向阿谁。后夜秦庄照华烛，几时冯圃折高枝。
混迹
作者：苏泂
朝代：宋

桃花新绿涨溪桥，杨柳傞傞弄舞腰。二月不堪寒尚在，一春无那病相撩。书编读半懒重读，炉籀烧残欣复烧。老向人间除妄想，但思混迹向渔樵。
混迹
作者：苏泂
朝代：宋

桃花新绿涨溪桥，杨柳傞傞弄舞腰。
二月不堪寒尚在，一春无那病相撩。
书编读半懒重读，炉籀烧残欣復烧。
老向人间除妄想，但思混迹向渔樵。
淹泊
作者：苏泂
朝代：宋
体裁：五言律诗

淹泊何如此，归来亦偶然。江寒惟罩雨，船晚各炊烟。宿雁起无借，饥乌鸣乞怜。遥传潮入浦，孤埭已争牵。
清凉寺
作者：苏泂
朝代：宋

倚石为城竟是痴，春风秋雨柰何其。
山容似铁犹能改，世事如棋未可知。
庙食孙郎余草莽，龛灯弥勒剩流离。
相逢一笑真难得，把笔赓诗记此时。
清凉寺
作者：苏泂
朝代：宋

倚石为城竟是痴，春风秋雨柰何其。山容似铁犹能改，世事如棋未可知。庙食孙郎馀草莽，龛灯弥勒剩流离。相逢一笑真难得，把笔赓诗记此时。
渔父
作者：苏泂
朝代：宋
体裁：七言绝句

渔翁年几雪垂肩，钓罢归来月一船。明日酒醒寻伴侣，卖鱼依旧禹祠前。
游天意寺
作者：苏泂
朝代：宋
体裁：七言绝句

午后钟鸣鹳鹤飞，日高岚气湿人衣。回头但见青松树，不信城中有是非。
游子
作者：苏泂
朝代：宋

游子那无故，青春亦有归。小舟冲岸疾，白鸟破烟飞。物理迷终极，人生喜愿违。东南双病眼，随日下渔矶。
游子
作者：苏泂
朝代：宋

游子那无故，青春亦有归。
小舟衝岸疾，白鸟破烟飞。
物理迷终极，人生喜愿违。
东南双病眼，随日下渔矶。
湖中
作者：苏泂
朝代：宋
体裁：五言律诗

湘湖梦不到，今日到湘湖。草木尽春色，山川如画图。雨悭莼摘后，花发燕飞初。张翰平生意，扁舟未可无。
湖楼
作者：苏泂
朝代：宋
体裁：七言绝句

奔走何时得小闲，几年心事入苍湾。小楼正在湖深处，输与吾徒日夜看。
湘湖饮平远亭口占呈邢刍父
作者：苏泂
朝代：宋
体裁：古风

我屐欲行山路远，我舟欲泛湖水深。湘湖湘湖在何许，不在天上终可寻。君才未减邢居实，药品之中贵参朮。君归芹省我湘湖，夜看月明朝日出。
滟滪堆
作者：苏泂
朝代：宋

滟滪堆头一叶舟，半年人共水东流。平生快意才如此，不数东南数十州。
滟滪堆
作者：苏泂
朝代：宋

滟滪堆头一叶舟，半年人共水东流。
平生快意纔如此，不数东南数十州。
濯锦江
作者：苏泂
朝代：宋
体裁：七言绝句

机丝波影借光华，巴女临流住几家。争向芳菲偷锦样，织成平白溅江花。
热
作者：苏泂
朝代：宋

夏云端的似奇峰，忽作颓墙四面红。
坐想微风过荷叶，梦成疎雨滴梧桐。
浮家何计来波上，举扇无因出焙中。
三十余年吟冷语，今年吟到水晶宫。
热
作者：苏泂
朝代：宋

夏云端的似奇峰，忽作颓墙四面红。坐想微风过荷叶，梦成疏雨滴梧桐。浮家何计来波上，举扇无因出焙中。三十馀年吟冷语，今年吟到水晶宫。
爱九兄旧句
作者：苏泂
朝代：宋
体裁：七言绝句

眼看绿樽花下去，情知清话竹边留。禊觞岂是荒耽具，晋士那无经济谋。
独鸟
作者：苏泂
朝代：宋

独鸟愁归翮，霜寒谢世纷。
梦遥乡思局，砧急酒醒闻。
一笑胡为尔，中年更不羣。
颇疑当日论，饱饭薄能文。
独鸟
作者：苏泂
朝代：宋

独鸟愁归翮，霜寒谢世纷。梦遥乡思局，砧急酒醒闻。一笑胡为尔，中年更不群。颇疑当日论，饱饭薄能文。
猛虎行
作者：苏泂
朝代：宋
体裁：乐府曲辞

君不见蜀山之高直上登云梯，草边路侧多少豹狼蹄。盘龙山下三脚虎，震天一啸回风低。横拖骡马捉猪犬，咆哮出入吁无时。有时人立作气势，团目金努矜毛皮。跳林越涧伏榛莽，亦挟一子携其妻。妻儿子母谁不爱，难以人肉赒其饥。好生之德乃天相，杀人正自人杀之。吁嗟此虎独三足，明白罪状人皆知。如何击搏更不念，白昼坐使行人迷。昨宵风雨振林薄，飒沓万仞千夫随。一夫争先探其穴，曳出斫死桥之西。寝皮食肉志不厌，亦戕其母烹其儿。初图一虎得三虎，顿令此类无留威。何如千山尽剿绝，眼见蜀道都平夷。乃知强梁不足贵，人世岂得无危机。
玉斗
作者：苏泂
朝代：宋

玉斗撞来事已殊，岂知天命有乘除。秦人自爱三章法，枉却先生胆气粗。
玉斗
作者：苏泂
朝代：宋

玉斗撞来事已殊，岂知天命有乘除。
秦人自爱三章法，枉却先生胆气麤。
玉麟堂上偶成
作者：苏泂
朝代：宋

雨燕飞仍集，池荷密复疏。无心应人事，随意数游鱼。碑字千年冷，薰风五月初。玉麟堂上客，曷日赋归欤。
玉麟堂上偶成
作者：苏泂
朝代：宋

雨燕飞仍集，池荷密復疎。
无心应人事，随意数游鱼。
碑字千年冷，熏风五月初。
玉麟堂上客，曷日赋归欤。
玉麟堂上口占呈赵大资
作者：苏泂
朝代：宋
体裁：七言绝句

节旄弹压万旌旗，中使传宣表睿知。重见相公官又长，宛然谦下蜀中时。
王千里得晋献之保母碑及砚索诗
作者：苏泂
朝代：宋

客从王家来，示我王家物。
云是彼樵者，垦山之所得。
升沉有时节，至宝不浪出。
祖先暨儿息，嗜好俱第一。
青毡未渠失，近代无此笔。
观其逼人处，造次神品入。
石遗半缺啮，行草百十七。
昭陵不可及，季孟精爽集。
天地倏开张，鬼神为之泣。
泓也玉璧姿，肯为泥沙没。
呜呼黄祊殉，人事止枯骨。
临池例饮墨，有底鹅领识。
夫君矧其后，妙契过漂石。
居然今视昔，年数正八百。
王千里得晋献之保母碑及砚索诗
作者：苏泂
朝代：宋

客从王家来，示我王家物。云是彼樵者，垦山之所得。升沉有时节，至宝不浪出。祖先暨儿息，嗜好俱第一。青毡未渠失，近代无此笔。观其逼人处，造次神品入。石遗半缺齧，行草百十七。昭陵不可及，季孟精爽集。天地倏开张，鬼神为之泣。泓也玉璧姿，肯为泥沙没。呜呼黄祊殉，人事止枯骨。临池例饮墨，有底鹅领识。夫君矧其后，妙契过漂石。居然今视昔，年数正八百。
琢句
作者：苏泂
朝代：宋
体裁：五言律诗

琢句真无益，论诗新有名。客怀无远近，人事只翻腾。积水明寒树，饥鸿咽夜声。半年安坐得，又作雨中行。
琴台
作者：苏泂
朝代：宋

朱弦牢落更谁闻，青草台高鹤唳云。尚有茂陵多病后，眼前相对卓文君。
琴台
作者：苏泂
朝代：宋

朱絃牢落更谁闻，青草台高鹤唳云。
尚有茂陵多病后，眼前相对卓文君。
琼花
作者：苏泂
朝代：宋

一树婆娑种月华，夜阑依旧护风沙。
今年不往扬州过，曾看夫人庙裏花。
琼花
作者：苏泂
朝代：宋

一树婆娑种月华，夜阑依旧护风沙。今年不往扬州过，曾看夫人庙里花。
甘露歌上呈留守门下侍郎
作者：苏泂
朝代：宋
体裁：古风

太微渊默严不动，斗为其车运中央。四序回旋变造化，一杓直指无偏傍。柄臣比之号八柱，一柱难阙各有当。绍熙元年图旧德，更公玉麟使过国。屹然山立天子重，列作八柱扶天极。天极尊严物有道，不减不溢常不忒。均劳于外天阙柱，至今朝廷虚衮舄。皇皇辟君明如日，安用动威偃禾木。奉以甘露太和液，饮太液亲寿益公，虽老归致太平万物好。
用陶己酉岁九月九日韵
作者：苏泂
朝代：宋

壶樽湛名酒，四散会朋交。黄菊虽未开，翠木亦已凋。驾言彼墟矣，佳处聊登高。山晴敛将夕，宇净豁层霄。迨我色笑同，息尔筋力劳。人情旱欲濡，来苏慰乾焦。傥然随运往，冥契彭泽陶。有花即重九，何必须今朝。
用陶己酉岁九月九日韵
作者：苏泂
朝代：宋

壶罇湛名酒，四散会朋交。
黄菊虽未开，翠木亦已凋。
驾言彼墟矣，佳处聊登高。
山晴敛将夕，宇浄豁层霄。
迨我色笑同，息尔筋力劳。
人情旱欲濡，来苏慰干焦。
傥然随运往，冥契彭泽陶。
有花即重九，何必须今朝。
病中排闷
作者：苏泂
朝代：宋

中年一病一回觉，老大康宁知更难。只今四十已华发，未到七旬应碧山。故疆风土望莫及，前辈典刑追不还。但愿生生遇尧舜，耕田凿井泰嵩间。
病中排闷
作者：苏泂
朝代：宋

中年一病一回觉，老大康宁知更难。
只今四十已华髮，未到七旬应碧山。
故疆风土望莫及，前辈典刑追不还。
但愿生生遇尧舜，耕田凿井泰嵩间。
登楼
作者：苏泂
朝代：宋
体裁：七言绝句

秋林薄薄半栖鸦，城脚荷花一带斜。碧色暮云三万里，不知鱼网是谁家。
登楼
作者：苏泂
朝代：宋

越客西来隐姓名，扁舟浩荡逐江行。岳阳楼上三更后，自倚栏干看月明。
登楼
作者：苏泂
朝代：宋

越客西来隠姓名，扁舟浩荡逐江行。
岳阳楼上三更后，自倚栏干看月明。
白首
作者：苏泂
朝代：宋

白首百岁期，青春三月暮。荒凉鸡下栅，寂寞莺啼树。山水越王城，行人雨中去。
白首
作者：苏泂
朝代：宋

白首百岁期，青春三月暮。
荒凉鸡下栅，寂寞鶑啼树。
山水越王城，行人雨中去。
白鸥
作者：苏泂
朝代：宋

白鸥相见忽相猜，居士星星似我哉。习懒更无诗一句，浇愁惟有酒三杯。看梅仿雪行过去，玩月如霜弄影来。学得平生安乐法，等闲不受鬓毛催。
白鸥
作者：苏泂
朝代：宋

白鸥相见忽相猜，居士星星似我哉。
习懒更无诗一句，浇愁惟有酒三杯。
看梅仿雪行过去，翫月如霜弄影来。
学得平生安乐法，等闲不受鬓毛催。
百家泊
作者：苏泂
朝代：宋

舟子更相语，泥深不可行。
拥裘听水响，无寐到天明。
篷背潇湘雨，溪南欵乃声。
在家那汝觉，数舍许离情。
百家泊
作者：苏泂
朝代：宋

舟子更相语，泥深不可行。拥裘听水响，无寐到天明。篷背潇湘雨，溪南欸乃声。在家那汝觉，数舍许离情。
看雨
作者：苏泂
朝代：宋

荒池三月雨，闲看水生文。客少苔上阶，屋老树遮门。幽心契子綦，隐几若忘言。莺声何从来，还思借宅闻。
看雨
作者：苏泂
朝代：宋

荒池三月雨，闲看水生文。
客少苔上阶，屋老树遮门。
幽心契子綦，隠几若忘言。
鶑声何从来，还思借宅闻。
石镜
作者：苏泂
朝代：宋
体裁：七言绝句

凿石何年种月轮，清光终夜照香魂。凄凉不比班姬扇，犹是君王送死恩。
秋兴
作者：苏泂
朝代：宋

秋高朔马肥，壮士多感激。起看天宇空，万物尽阴黑。连年稍艰食，所至多盗贼。人情有驯致，世或尚姑息。坐令鼠子辈，渐欲穴我室。苟生各有养，飞走随所得。夺攘乃如此，彼计多变易。我生无根蒂，尚守祖父宅。迩来时命乖，仆仆州县客。两亲化为土，弟妹各狼藉。箕风度窗牖，蟋蟀催妇织。贫家一匹绢，已费几蚕力。夫妻仅补缀，幸宽儿女责。复思后来事，对酒不能吃。人言有定数，祸福那可择。胡为自惨戚，三十头雪白。贫居应闭门，原宪乃非病。读书到周孔，岁晚吾事竟。佳哉亦可乐，妙在得所性。于时俗虑少，鱼鸟共涵泳。芦花深两桨，秋色满湖镜。颇怀梅子真，屡起泛舟兴。明当文会友，圣处一参订。此生饭不足，敢不听于命。
秋兴·其一
作者：苏泂
朝代：宋

秋高朔马肥，壮士多感激。起看天宇空，万物尽阴黑。连年稍艰食，所至多盗贼。人情有驯致，世或尚姑息。坐令鼠子辈，渐欲穴我室。苟生各有养，飞走随所得。夺攘乃如此，彼计多变易。我生无根蒂，尚守祖父宅。迩来时命乖，仆仆州县客。两亲化为土，弟妹各狼藉。箕风度窗牖，蟋蟀催妇织。贫家一匹绢，已费几蚕力。夫妻仅补缀，幸宽儿女责。复思后来事，对酒不能吃。人言有定数，祸福那可择。胡为自惨戚，三十头雪白。
秋兴·其一
作者：苏泂
朝代：宋

秋高朔马肥，壮士多感激。
起看天宇空，万物尽阴黑。
连年稍艰食，所至多盗贼。
人情有驯致，世或尚姑息。
坐令鼠子辈，渐欲穴我室。
苟生各有养，飞走随所得。
夺攘乃如此，彼计多变易。
我生无根蒂，尚守祖父宅。
迩来时命乖，仆仆州县客。
两亲化为土，弟妹各狼藉。
箕风度窗牖，蟋蟀催妇织。
贫家一匹绢，已费几蚕力。
夫妻仅补缀，幸宽儿女责。
復思后来事，对酒不能吃。
人言有定数，祸福那可择。
胡为自惨戚，三十头雪白。
秋兴·其二
作者：苏泂
朝代：宋
体裁：古风

贫居应闭门，原宪乃非病。读书到周孔，岁晚吾事竟。佳哉亦可乐，妙在得所性。于时俗虑少，鱼鸟共涵泳。芦花深两桨，秋色满湖镜。颇怀梅子真，屡起泛舟兴。明当文会友，圣处一参订。此生饭不足，敢不听于命。
秋声
作者：苏泂
朝代：宋
体裁：七言绝句

枕边无寐骨毛轻，露欲为霜月正明。一叶梧桐如唤客，起来搔首听秋声。
秋夜
作者：苏泂
朝代：宋

一派银河似练横，浅深波浪浸天青。夜阑忽有风吹动，摇漾南箕北斗星。一点流萤自入扉，清风都向草头吹。眠稀又被啼螀妒，看见新凉上小时。
秋夜·其一
作者：苏泂
朝代：宋
体裁：七言绝句

一派银河似练横，浅深波浪浸天青。夜阑忽有风吹动，摇漾南箕北斗星。
秋夜·其二
作者：苏泂
朝代：宋

一点流萤自入扉，清风都向草头吹。眠稀又被啼螀妒，看见新凉上小时。
秋夜·其二
作者：苏泂
朝代：宋

一点流萤自入扉，清风都向草头吹。
眠稀又被啼螀妬，看见新凉上小时。
秋夜有感
作者：苏泂
朝代：宋

灯影三更夜，虫声四壁秋。雨阶疏滴滴，风幔飒悠悠。朋友新凋丧，湖山旧钓游。平生匡复志，老去未能休。楼上几当当，残更引漏长。月明山树湿，露下药苗香。朝野衣冠异，郊原故物伤。平生三径草，此夕更苍凉。
秋夜有感·其一
作者：苏泂
朝代：宋

灯影三更夜，虫声四壁秋。
雨阶疎滴滴，风幔飒悠悠。
朋友新凋丧，湖山旧钓游。
平生匡復志，老去未能休。
秋夜有感·其一
作者：苏泂
朝代：宋

灯影三更夜，虫声四壁秋。雨阶疏滴滴，风幔飒悠悠。朋友新凋丧，湖山旧钓游。平生匡复志，老去未能休。
秋夜有感·其二
作者：苏泂
朝代：宋
体裁：五言律诗

楼上几当当，残更引漏长。月明山树湿，露下药苗香。朝野衣冠异，郊原故物伤。平生三径草，此夕更苍凉。
秋夜登湖桥
作者：苏泂
朝代：宋
体裁：古风

平湖秋水满拍拍，恰好三月桃花春。所不同者一轮月，下上青镜奁寒银。我来跨湖桥顶坐，月照水光光照我。春暄那得抵秋清，自摘霜华餐露颗。
秋感
作者：苏泂
朝代：宋
体裁：五言律诗

朱槿不堪留，牵牛上竹幽。蛩声清夺漏，鹰翮劲思秋。掩卷悲先哲，看山忆旧游。闺情兼旅梦，百虑五更头。
秋感
作者：苏泂
朝代：宋
体裁：七言绝句

油窗漠漠雨垂垂，秋尽江南草木知。促织到头无一语，不知能有几多丝。
秋风
作者：苏泂
朝代：宋

秋风清入骨，秋树薄于云。老去悲时序，新来断句文。燕鸿相背发，泾渭一生分。信有难言事，天高不为闻。秋风荷叶老，秋月桂枝生。万物四时意，八荒双眼明。忧虞滋疾病，治乱阅阴晴。粳稻今年少，无劳社酒倾。
秋风·其一
作者：苏泂
朝代：宋
体裁：五言律诗

秋风清入骨，秋树薄于云。老去悲时序，新来断句文。燕鸿相背发，泾渭一生分。信有难言事，天高不为闻。
秋风·其二
作者：苏泂
朝代：宋

秋风荷叶老，秋月桂枝生。
万物四时意，八荒双眼明。
忧虞滋疾病，治乱阅阴晴。
秔稻今年少，无劳社酒倾。
秋风·其二
作者：苏泂
朝代：宋

秋风荷叶老，秋月桂枝生。万物四时意，八荒双眼明。忧虞滋疾病，治乱阅阴晴。粳稻今年少，无劳社酒倾。
税马盘沙
作者：苏泂
朝代：宋

故里何人起卧龙，飘然琴剑只西东。
马头忽与长安近，又听三茅观裏钟。
税马盘沙
作者：苏泂
朝代：宋

故里何人起卧龙，飘然琴剑只西东。马头忽与长安近，又听三茅观里钟。
穷
作者：苏泂
朝代：宋

已着风帆似马奔，雪花无数入船门。
诗穷到处无医治，愁绝湘江浸楚魂。
穷
作者：苏泂
朝代：宋

已著风帆似马奔，雪花无数入船门。诗穷到处无医治，愁绝湘江浸楚魂。
端午日宫宴二首
作者：苏泂
朝代：宋

仙装宫样一群群，花外花间蔼若云。羞涩葵榴无举止，尽倾颜色向南薰。香萱夹和宜男草，高下山栀安石榴。一样薰风分五色，蜀葵林畔按凉州。
端午日宫宴二首·其一
作者：苏泂
朝代：宋

仙装宫样一羣羣，花外花间蔼若云。
羞涩葵榴无举止，尽倾颜色向南熏。
端午日宫宴二首·其一
作者：苏泂
朝代：宋

仙装宫样一群群，花外花间蔼若云。羞涩葵榴无举止，尽倾颜色向南薰。
端午日宫宴二首·其二
作者：苏泂
朝代：宋

香萱夹和宜男草，高下山栀安石榴。
一样熏风分五色，蜀葵林畔按凉州。
端午日宫宴二首·其二
作者：苏泂
朝代：宋

香萱夹和宜男草，高下山栀安石榴。一样薰风分五色，蜀葵林畔按凉州。
简刘武子
作者：苏泂
朝代：宋

落拓刘郎醉未醒，少年名字以诗行。流传谩有南朝体，萧寺如今白发生。
简刘武子
作者：苏泂
朝代：宋

落拓刘郎醉未醒，少年名字以诗行。
流传谩有南朝体，萧寺如今白髮生。
简寄
作者：苏泂
朝代：宋
体裁：五言律诗

绿树千家杂，青山四郭新。须知太守印，合付谪仙人。波浪窥东海，楼居近北辰。不过行俭德，彼瘠本王臣。
简德允
作者：苏泂
朝代：宋
体裁：五言律诗

言归四十日，两度得寻君。贫病有诸子，情怀无半分。梅花年后雪，雁翅屋东云。早晚扁舟兴，能来与细论。
简朱子大学士一首
作者：苏泂
朝代：宋
体裁：七言律诗

石家曾作送君来，建业收书未得回。只道还家仍款曲，谁知分袂许悲哀。冥间孰与论心事，世上谁堪共酒杯。昨到帷堂前后奠，却瞻乔木肺肝摧。
简朱子大学士二首
作者：苏泂
朝代：宋

亭上经秋宴，同乡见亦难。鬓从前度白，枫是此回丹。句法流传否，交情寤寐间。重来兴不尽，谁棹小舟还。人间三十六，曾未识朱园。一昨袁丝饮，通宵谢屐痕。厨灯犹琢句，山雨未移樽。子大真吾敬，心期重款门。
简朱子大学士二首·其一
作者：苏泂
朝代：宋
体裁：古风

亭上经秋宴，同乡见亦难。鬓从前度白，枫是此回丹。句法流传否，交情寤寐间。重来兴不尽，谁棹小舟还。
简朱子大学士二首·其二
作者：苏泂
朝代：宋
体裁：古风

人间三十六，曾未识朱园。一昨袁丝饮，通宵谢屐痕。厨灯犹琢句，山雨未移樽。子大真吾敬，心期重款门。
简紫芝
作者：苏泂
朝代：宋

一只林家鹤，饶君骨更清。爱山几废日，琢句恐伤名。稍得湖边住，常来寺里行。相逢怪相喜，同病又同庚。
简紫芝
作者：苏泂
朝代：宋

一隻林家鹤，饶君骨更清。
爱山几废日，琢句恐伤名。
稍得湖边住，常来寺裏行。
相逢怪相喜，同病又同庚。
简赵世卿
作者：苏泂
朝代：宋
体裁：七言绝句

舍弟归承折简来，知君琴剑返天台。人生百岁都能几，两度经过见一回。
简赵紫芝
作者：苏泂
朝代：宋
体裁：五言律诗

别久似相忘，因行遇道傍。问知元姓字，传读是文章。鹤骨秋逾瘦，松身老更长。十年犹九品，如我合耕桑。
简铦朴翁兼简敬叟二首
作者：苏泂
朝代：宋

雪花梅萼两婆娑，梅雪相催柰老何。只合孤山访和靖，不应华屋比东坡。诗情可喜丝生鬓，归意犹须冰泮河。林下相寻未岑寂，木鱼能拍鸟能歌。生机幻法不无神，信手拈来却是真。雪月梅花同一色，陈黄苏老只三人。论诗已具顶门眼，选胜直赊头上春。普请西湖作公案，与师聊结未来因。
简铦朴翁兼简敬叟二首·其一
作者：苏泂
朝代：宋
体裁：七言律诗

雪花梅萼两婆娑，梅雪相催柰老何。只合孤山访和靖，不应华屋比东坡。诗情可喜丝生鬓，归意犹须冰泮河。林下相寻未岑寂，木鱼能拍鸟能歌。
简铦朴翁兼简敬叟二首·其二
作者：苏泂
朝代：宋
体裁：七言律诗

生机幻法不无神，信手拈来却是真。雪月梅花同一色，陈黄苏老只三人。论诗已具顶门眼，选胜直赊头上春。普请西湖作公案，与师聊结未来因。
简高秘书
作者：苏泂
朝代：宋
体裁：古风

昨日山中云，今朝山下雨。天时或定数，人事恐无据。萧条吟梁父，士有遇不遇。不见庞德公，移家鹿门去。
紫芝申之有月夜赓唱俾予续之
作者：苏泂
朝代：宋
体裁：五言律诗

楼高发兴微，山水自清辉。有月略窥枕，无风时动扉。他生嫌火食，投老羡空飞。安得余卢赵，相从去不归。
红梅
作者：苏泂
朝代：宋

游仙一曲梦初回，依旧江南鼎鼐才。岁晚应嫌太孤寂，未妨随俗引三杯。天与清高孰我过，岁寒只合老岩阿。无端自学闲桃杏，只恐情多事亦多。等观非白亦非红，开落那知色自空。落叶成阴花又子，几将心事托东风。空墙碧水芳菲处，泣尽胭脂恨不销。不遣二妃陪舜葬，故应泪沁雪枝条。
红梅·其一
作者：苏泂
朝代：宋
体裁：七言绝句

游仙一曲梦初回，依旧江南鼎鼐才。岁晚应嫌太孤寂，未妨随俗引三杯。
红梅·其三
作者：苏泂
朝代：宋

等观非白亦非红，开落那知色自空。落叶成阴花又子，几将心事托东风。
红梅·其三
作者：苏泂
朝代：宋

等观非白亦非红，开落那知色自空。
落叶成阴花又子，几将心事託东风。
红梅·其二
作者：苏泂
朝代：宋
体裁：七言绝句

天与清高孰我过，岁寒只合老岩阿。无端自学闲桃杏，只恐情多事亦多。
红梅·其四
作者：苏泂
朝代：宋

空墙碧水芳菲处，泣尽胭脂恨不销。不遣二妃陪舜葬，故应泪沁雪枝条。
红梅·其四
作者：苏泂
朝代：宋

空墙碧水芳菲处，泣尽臙脂恨不销。
不遣二妃陪舜葬，故应泪沁雪枝条。
续旧句
作者：苏泂
朝代：宋
体裁：七言绝句

人人不识句中眼，请问吾家岩壑翁。只把荒耽讥晋士，那知经济在其中。
绿萼梅
作者：苏泂
朝代：宋

弃得丹成卸羽衣，更餐日彩弄晨曦。九疑魂断归无计，自倚湘筠醉几时。水仙分御六铢衣，云作中单翠作蕤。占断芳园无两树，月明倒影浸愁漪。
绿萼梅·其一
作者：苏泂
朝代：宋
体裁：七言绝句

弃得丹成卸羽衣，更餐日彩弄晨曦。九疑魂断归无计，自倚湘筠醉几时。
绿萼梅·其二
作者：苏泂
朝代：宋
体裁：七言绝句

水仙分御六铢衣，云作中单翠作蕤。占断芳园无两树，月明倒影浸愁漪。
绿阴
作者：苏泂
朝代：宋

绿树阴中石枕头，功成不愿割鸿沟。君看上蔡牵黄犬，悔杀人间万户侯。佳木丰交午荫稠，门阑青草没阶头。道人洗净筝琶耳，睡起一声黄栗留。
绿阴·其一
作者：苏泂
朝代：宋
体裁：七言绝句

绿树阴中石枕头，功成不愿割鸿沟。君看上蔡牵黄犬，悔杀人间万户侯。
绿阴·其二
作者：苏泂
朝代：宋

佳木丰交午荫稠，门阑青草没阶头。道人洗净筝琶耳，睡起一声黄栗留。
绿阴·其二
作者：苏泂
朝代：宋

佳木丰交午荫稠，门阑青草没阶头。
道人洗浄筝琶耳，睡起一声黄栗留。
美人
作者：苏泂
朝代：宋
体裁：古风

美人隔秋水，别我今何时。晨兴念良觌，路远莫致之。安得双翅翰，飞去东南陲。矢心菖蒲花，白首以为期。
老杜浣花溪图引
作者：苏泂
朝代：宋

拾遗流落锦官城，故人作尹眼为青。
碧鸡坊西结茅屋，百花潭水濯冠缨。
故衣未补新衣绽，空蟠胸中书万卷。
探奇欲度羲皇前，论诗未觉国风远。
干戈峥嵘暗宇县，杜陵韦曲无难犬。
老妻稚子具眼前，弟妹飘零不相见。
此公乐易真可人，园翁溪友肯卜隣。
隣家有酒邀皆去，得意鱼鸟来相亲。
浣花酒船散车骑，野墙无主好桃李。
宗文守家宗武扶，落日蹇馿驮醉起。
愿闻解鞍脱兜鍪，老儒不用千户侯。
中原未得平安报，醉裏眉攒万国愁。
生绡铺墙粉墨落，平生忠义今寂寞。
儿呼不苏馿失脚，又恐新来有新作。
常使诗人拜画图，煎胶续絃千古无。
老蚌
作者：苏泂
朝代：宋

老蚌吸秋月，饥鹰号朔风。人生根蒂少，物理短长同。难学累累印，休书咄咄空。馀年见儿态，若个白头翁。
老蚌
作者：苏泂
朝代：宋

老蚌吸秋月，饥鹰号朔风。
人生根蒂少，物理短长同。
难学纍纍印，休书咄咄空。
余年见儿态，若箇白头翁。
老鬓诗
作者：苏泂
朝代：宋
体裁：五言律诗

老鬓惊霜觉，春容带雪来。散愁诗数首，觅醉酒三杯。行店人归少，荒林鸟去回。高情无与共，自摘涧边梅。
耕堂弟妇生日
作者：苏泂
朝代：宋

偕老杯盘最喜欢，酒中纯渌浸南山。莺莺解作娇娥唱，窗外垂杨是小蛮。了却蚕缫备雪天，耰锄只在屋头边。青筇绿蚁相扶醉，妇馌夫耕过百年。
耕堂弟妇生日·其一
作者：苏泂
朝代：宋

偕老杯盘最喜欢，酒中纯渌浸南山。莺莺解作娇娥唱，窗外垂杨是小蛮。
耕堂弟妇生日·其一
作者：苏泂
朝代：宋

偕老杯盘最喜欢，酒中纯渌浸南山。
鶑鶑解作娇娥唱，窗外垂杨是小蛮。
耕堂弟妇生日·其二
作者：苏泂
朝代：宋

了却蚕缫备雪天，耰鉏只在屋头边。
青筇绿蚁相扶醉，妇馌夫耕过百年。
耕堂弟妇生日·其二
作者：苏泂
朝代：宋

了却蚕缫备雪天，耰锄只在屋头边。青筇绿蚁相扶醉，妇馌夫耕过百年。
耕堂弟雪中效宛陵仄字平字诗各次韵一首
作者：苏泂
朝代：宋

旱涝数所系，累歉望一稔。种秫秫不孕，酌水水可饮。瓮牖忽碧玉，喜见月入枕。闭户请谢客，是子亦太甚。山河无纤尘，遥观浮沤如。穿庐惟青天，油窗谁其糊。狂歌忘寒饥，消流惊须臾。烦呼瑶英徒，同来泠然居。
耕堂弟雪中效宛陵仄字平字诗各次韵一首·其一
作者：苏泂
朝代：宋

旱涝数所系，累歉望一稔。种秫秫不孕，酌水水可饮。瓮牖忽碧玉，喜见月入枕。闭户请谢客，是子亦太甚。
耕堂弟雪中效宛陵仄字平字诗各次韵一首·其一
作者：苏泂
朝代：宋

旱涝数所繫，累歉望一稔。
种秫秫不孕，酌水水可饮。
瓮牖忽碧玉，喜见月入枕。
闭户请谢客，是子亦太甚。
耕堂弟雪中效宛陵仄字平字诗各次韵一首·其二
作者：苏泂
朝代：宋
体裁：古风

山河无纤尘，遥观浮沤如。穿庐惟青天，油窗谁其糊。狂歌忘寒饥，消流惊须臾。烦呼瑶英徒，同来泠然居。
自判此生非醉杀则睡杀耳未知天公肯见容否作续醉睡句
作者：苏泂
朝代：宋

采石江边踏鲤鱼，华山县里自骑驴。世间非醉亦非睡，白堕黄粱莫笑渠。兀兀蘧蘧也大奇，眼花花处蝶飞飞。先生饱惯人间事，只么残年是解围。
自判此生非醉杀则睡杀耳未知天公肯见容否作续醉睡句·其一
作者：苏泂
朝代：宋

采石江边踏鲤鱼，华山县裏自骑馿。
世间非醉亦非睡，白堕黄粱莫笑渠。
自判此生非醉杀则睡杀耳未知天公肯见容否作续醉睡句·其一
作者：苏泂
朝代：宋

采石江边踏鲤鱼，华山县里自骑驴。世间非醉亦非睡，白堕黄粱莫笑渠。
自判此生非醉杀则睡杀耳未知天公肯见容否作续醉睡句·其二
作者：苏泂
朝代：宋
体裁：七言绝句

兀兀蘧蘧也大奇，眼花花处蝶飞飞。先生饱惯人间事，只么残年是解围。
自述
作者：苏泂
朝代：宋

交友凋零似晓星，生涯依旧短长亭。前身房琯仍名永，今代苏耽不姓丁。儿女成行头自白，湖山相对眼终青。还乡曲调如何唱，枯树无言最可听。
自述
作者：苏泂
朝代：宋

交友凋零似晓星，生涯依旧短长亭。
前身房管仍名永，今代苏耽不姓丁。
儿女成行头自白，湖山相对眼终青。
还乡曲调如何唱，枯树无言最可听。
自述一首
作者：苏泂
朝代：宋
体裁：古风

舂粮了朝炊，细大供十口。身穷两脚健，天意非汝厚。前年取荆钗，颇不窥户牖。甘心似黔娄，习气除夙有。今年长一女，自省称父母。方其我少时，岂意今老丑。时平米谷贱，兄弟仍聚首。先人敝庐在，清话辰徂酉。盍簪到诸雏，千指谅非久。居然小世界，荣悴同一朽。去城不三里，经岁绝奔走。登门亦无宾，老树堪尚友。青毡古家法，迍贱当自守。能甘此中泉，不饮富人酒。
舟中
作者：苏泂
朝代：宋
体裁：五言绝句

一叶舟中宿，风高浪亦高。回头人世事，真觉细如毛。
舟中
作者：苏泂
朝代：宋

夜色随人上小舟，舟中攲枕梦悠悠。桡歌听得偏幽怨，不觉天明到越州。小睡醒来欲二更，村深那听鼓钟声。舟中反覆无穷事，只道寒天不会明。
舟中·其一
作者：苏泂
朝代：宋

夜色随人上小舟，舟中攲枕梦悠悠。桡歌听得偏幽怨，不觉天明到越州。
舟中·其一
作者：苏泂
朝代：宋

夜色随人上小舟，舟中欹枕梦悠悠。
桡歌听得偏幽怨，不觉天明到越州。
舟中·其二
作者：苏泂
朝代：宋
体裁：七言绝句

小睡醒来欲二更，村深那听鼓钟声。舟中反覆无穷事，只道寒天不会明。
舟次横河呈孙季和通守
作者：苏泂
朝代：宋

冉冉归云不自闲，纷纷暮霭已依山。时光尽入髭须里，行色元非草树间。旧腊新正能几许，粗衣粝饭试诸难。吾生所恨长飘泊，又宿汀州白鹭湾。
舟次横河呈孙季和通守
作者：苏泂
朝代：宋

冉冉归云不自闲，纷纷暮霭已依山。
时光尽入髭鬚裏，行色元非草树间。
旧腊新正能几许，粗衣粝饭试诸难。
吾生所恨长飘泊，又宿汀州白鹭湾。
花月二首
作者：苏泂
朝代：宋

月边那复有炎光，望月疏花意已凉。吴质不须仍倚树，老来无柰许多香。金英玉树斗玲珑，九十秋光聚此中。人世等闲诸热恼，一时消杀付虚空。
花月二首·其一
作者：苏泂
朝代：宋

月边那复有炎光，望月疏花意已凉。吴质不须仍倚树，老来无柰许多香。
花月二首·其一
作者：苏泂
朝代：宋

月边那復有炎光，望月疎花意已凉。
吴质不须仍倚树，老来无柰许多香。
花月二首·其二
作者：苏泂
朝代：宋
体裁：七言绝句

金英玉树斗玲珑，九十秋光聚此中。人世等闲诸热恼，一时消杀付虚空。
花槛
作者：苏泂
朝代：宋
体裁：七言绝句

石榴窗下乱红堆，借宅今年适此来。知是主人知是客，亦逢时节自花开。
苕溪杂兴四首
作者：苏泂
朝代：宋

斜风细雨转船头，夜半波平带月流。行到下菰城畔望，水晶宫阙是湖州。美人楼上晓梳头，人映清波波映楼。来往舟行看不足，此中风景胜扬州。只道还家犹未还，故山书册蠹鱼残。半生不疗饥寒苦，空有诗名满世间。笔判虚空也太奇，古今天下几多诗。虚空判了元无尽，信手拈来自不知。
苕溪杂兴四首·其一
作者：苏泂
朝代：宋
体裁：七言绝句

斜风细雨转船头，夜半波平带月流。行到下菰城畔望，水晶宫阙是湖州。
苕溪杂兴四首·其三
作者：苏泂
朝代：宋
体裁：七言绝句

只道还家犹未还，故山书册蠹鱼残。半生不疗饥寒苦，空有诗名满世间。
苕溪杂兴四首·其二
作者：苏泂
朝代：宋
体裁：七言绝句

美人楼上晓梳头，人映清波波映楼。来往舟行看不足，此中风景胜扬州。
苕溪杂兴四首·其四
作者：苏泂
朝代：宋
体裁：七言绝句

笔判虚空也太奇，古今天下几多诗。虚空判了元无尽，信手拈来自不知。
若耶溪
作者：苏泂
朝代：宋

岁月去悠悠，沙边一线流。
荣无严子钓，直有楚臣鈎。
雨气知鱼乐，烟光验鸟愁。
余年未可料，几度此维舟。
若耶溪
作者：苏泂
朝代：宋

岁月去悠悠，沙边一线流。荣无严子钓，直有楚臣钩。雨气知鱼乐，烟光验鸟愁。馀年未可料，几度此维舟。
荷花
作者：苏泂
朝代：宋

荷花宫样美人妆，荷叶临风翠作裳。昨夜夜凉凉似水，羡渠宛在水中央。
荷花
作者：苏泂
朝代：宋

荷花宫样美人粧，荷叶临风翠作裳。
昨夜夜凉凉似水，羡渠宛在水中央。
葛仙钓石
作者：苏泂
朝代：宋

天上丹成鹤上飞，溪边留得钓渔矶。千年二谢风流尽，谁复行吟送落晖。
葛仙钓石
作者：苏泂
朝代：宋

天上丹成鹤上飞，溪边留得钓渔矶。
千年二谢风流尽，谁復行吟送落晖。
蒋山寺诗
作者：苏泂
朝代：宋
体裁：七言律诗

高人元是爱山林，倦翼犹思息树阴。况是先贤遗旧迹，未妨吾党得幽寻。熙丰法在言何害，莘渭人非恨已深。老我谁能知许事，自敲亭竹和猿吟。
虎丘剑池
作者：苏泂
朝代：宋

剑石光寒响辘轳，轩窗高下尽平芜。
山中幸自清如水，好换缁流着士夫。
虎丘剑池
作者：苏泂
朝代：宋

剑石光寒响辘轳，轩窗高下尽平芜。山中幸自清如水，好换缁流著士夫。
行宫
作者：苏泂
朝代：宋
体裁：七言绝句

先帝乘龙厌九州，行宫花柳不胜愁。伤心更有秦淮水，故绕宫墙日夜流。
西兴渡口雪
作者：苏泂
朝代：宋

岸侧枯杨卧玉龙，卸残鳞甲趁天风。明年更作垂垂绿，会率莺花入汉宫。
西兴渡口雪
作者：苏泂
朝代：宋

岸侧枯杨卧玉龙，卸残鳞甲趁天风。
明年更作垂垂绿，会率鶑花入汉宫。
西湖早秋
作者：苏泂
朝代：宋
体裁：七言绝句

明知有热不多时，可喜秋清又可悲。四十九年蘧伯玉，西湖一阵桂风吹。
西百官宅池上诗
作者：苏泂
朝代：宋

一架荼䕷覆水开，游鱼架底自徘徊。
如何知道人来看，故触流花去不回。
西百官宅池上诗
作者：苏泂
朝代：宋

一架荼蘼覆水开，游鱼架底自徘徊。如何知道人来看，故触流花去不回。
西陵道中
作者：苏泂
朝代：宋
体裁：五言律诗

冻缆牵鸥浦，炊烟饭驿亭。吴云怀践白，越树怨闾青。年数那无老，巢居会有宁。长歌和渔者，愁绝未堪听。
见三山翁插山茶花一朵二首
作者：苏泂
朝代：宋

人老簪花却自然，花红应不厌华颠。人间无此风流样，何止源流二百年。故里归来一幅巾，庙堂谁记此祠臣。却将笔下黄麻意，自语山中白发人。
见三山翁插山茶花一朵二首·其一
作者：苏泂
朝代：宋
体裁：七言绝句

人老簪花却自然，花红应不厌华颠。人间无此风流样，何止源流二百年。
见三山翁插山茶花一朵二首·其二
作者：苏泂
朝代：宋

故里归来一幅巾，庙堂谁记此祠臣。却将笔下黄麻意，自语山中白发人。
见三山翁插山茶花一朵二首·其二
作者：苏泂
朝代：宋

故里归来一幅巾，庙堂谁记此祠臣。
却将笔下黄麻意，自语山中白髮人。
见子大后寄
作者：苏泂
朝代：宋

相过自一奇，归去复相思。柳上已春意，屏间如杜诗。山川佳甚处，人物眇然时。爱重非金玉，微君不我知。
见子大后寄
作者：苏泂
朝代：宋

相过自一奇，归去復相思。
柳上已春意，屏间如杜诗。
山川佳甚处，人物眇然时。
爱重非金玉，微君不我知。
见怀
作者：苏泂
朝代：宋
体裁：古风

颜渊乐箪瓢，曾子日三省。闭门谢往还，安此寂寞境。闲来爱我地，止渴望梅岭。玄谈破月胁，心对日光炯。荣枯百年事，如一弹指顷。吾侪各老大，妙契形问影。回味久乃知，酒固不胜茗。
见放翁退
作者：苏泂
朝代：宋
体裁：五言律诗

住所真容膝，谈间便解颐。胡能万事足，直作一生痴。密雨惊荷叶，微风吹竹枝。回舟吾自慊，应赋此翁诗。
谢月林寄诗次韵
作者：苏泂
朝代：宋
体裁：七言绝句

重入都门又许时，旧巢新燕欲何之。清风忽送苕溪便，满纸云烟七字诗。
谢耕道一犁春雨图
作者：苏泂
朝代：宋

好事图形复赋诗，岂知真个把锄犁。野人开卷微微笑，最忆轻蓑带湿归。
谢耕道一犁春雨图
作者：苏泂
朝代：宋

好事图形復赋诗，岂知真箇把鉏犁。
野人开卷微微笑，最忆轻簑带湿归。
赖婆桥诗
作者：苏泂
朝代：宋

赖婆桥下粼粼水，几见居人说废兴。自笑年来车马迹，得如桥畔白头僧。
赠暹侄
作者：苏泂
朝代：宋
体裁：五言律诗

祖世青毡远，关门鬓欲丝。犹欣诸子侄，爱觅老夫诗。贫贱端由此，文章安用为。勉哉勤所业，须有中兴时。
赠梅
作者：苏泂
朝代：宋
体裁：七言绝句

不作梅花一句诗，今年参透老禅机。忽然吹堕纷纷雪，又挽寒香探落晖。
赠耕堂栀子花
作者：苏泂
朝代：宋
体裁：七言绝句

六出英英九夏寒，短丛香玉映清湍。主人自出无人管，输与泠然隔岸看。
赠草
作者：苏泂
朝代：宋
体裁：五言绝句

一阵春风起，依然故旧情。墙根霜下草，吾与汝更生。
赠韩雪蓬
作者：苏泂
朝代：宋
体裁：七言绝句

平生未信简斋诗，一见韩君更不疑。六月掀篷问溪雪，眼明开遍两三枝。
走笔次韵刍父喜雨三首
作者：苏泂
朝代：宋

薰兮有南风，下此沛然雨。皇天初震怒，盍燎缁黄侣。端来丹山凤，况戢螽斯羽。君诗如民谣，能共天公语。青天一声雷，云雾忽难开。此定时节至，何因祷祈来。客方听檐溜，予亦倒残杯。明朝浮舟楫，尚可看杨梅。方池荫垂柳，想见苏公堤。一雨水入床，蛙部连东西。先生不能寐，书卷夜自迷。稚子黎明来，官路深尺泥。
走笔次韵刍父喜雨三首·其一
作者：苏泂
朝代：宋

熏兮有南风，下此沛然雨。
皇天初震怒，盍燎缁黄侣。
端来丹山凤，况戢螽斯羽。
君诗如民谣，能共天公语。
走笔次韵刍父喜雨三首·其一
作者：苏泂
朝代：宋

薰兮有南风，下此沛然雨。皇天初震怒，盍燎缁黄侣。端来丹山凤，况戢螽斯羽。君诗如民谣，能共天公语。
走笔次韵刍父喜雨三首·其三
作者：苏泂
朝代：宋

方池荫垂柳，想见苏公堤。一雨水入床，蛙部连东西。先生不能寐，书卷夜自迷。稚子黎明来，官路深尺泥。
走笔次韵刍父喜雨三首·其三
作者：苏泂
朝代：宋

方池荫垂柳，想见苏公堤。
一雨水入床，蛙部连东西。
先生不能寐，书卷夜自迷。
穉子黎明来，官路深尺泥。
走笔次韵刍父喜雨三首·其二
作者：苏泂
朝代：宋
体裁：古风

青天一声雷，云雾忽难开。此定时节至，何因祷祈来。客方听檐溜，予亦倒残杯。明朝浮舟楫，尚可看杨梅。
走笔次韵黄观复学士二首
作者：苏泂
朝代：宋

未见心先识，相逢意辄同。半生才得此，叔世若为容。力学君方壮，缘愁我已翁。泥涂断还往，信矣命之穷。自叹冯唐老，那堪李广奇。岁寒斯可矣，吾道竟何为。丽日明桃叶，清风近竹枝。天机乃人事，到底孰成亏。
走笔次韵黄观复学士二首·其一
作者：苏泂
朝代：宋

未见心先识，相逢意辄同。半生才得此，叔世若为容。力学君方壮，缘愁我已翁。泥涂断还往，信矣命之穷。
走笔次韵黄观复学士二首·其二
作者：苏泂
朝代：宋

自叹冯唐老，那堪李广奇。岁寒斯可矣，吾道竟何为。丽日明桃叶，清风近竹枝。天机乃人事，到底孰成亏。
走笔次韵黄观復学士二首·其一
作者：苏泂
朝代：宋

未见心先识，相逢意辄同。
半生纔得此，叔世若为容。
力学君方壮，缘愁我已翁。
泥涂断还往，信矣命之穷。
走笔次韵黄观復学士二首·其二
作者：苏泂
朝代：宋

自嘆冯唐老，那堪李广奇。
岁寒斯可矣，吾道竟何为。
丽日明桃叶，清风近竹枝。
天机乃人事，到底孰成亏。
走笔谢高秘书送示诗文
作者：苏泂
朝代：宋
体裁：七言律诗

郊居近郭非寂寞，蟠竹结茅依野塘。白屋老人谈黍稷，青云学士送文章。藕花开后满船月，枫叶落时缘路霜。年过三纪不称意，随分江湖作醉乡。
赵黄州寄示诗绝奇次韵
作者：苏泂
朝代：宋

书回闻道读春秋，笔削余功指顾收。
鲁国故知人有礼，周家那得圣无忧。
非君着意扶公谷，似我何辞赞夏游。
会引青藜校天禄，毋忘华髮此沧洲。
赵黄州寄示诗绝奇次韵
作者：苏泂
朝代：宋

书回闻道读春秋，笔削馀功指顾收。鲁国故知人有礼，周家那得圣无忧。非君著意扶公谷，似我何辞赞夏游。会引青藜校天禄，毋忘华发此沧洲。
足姜句
作者：苏泂
朝代：宋

那知身百岁，未办屋三间。见客慵开口，逢僧托买山。喜无他志愿，幸不碍清閒。社燕秋鸿里，人生各有还。
足姜句
作者：苏泂
朝代：宋

那知身百岁，未办屋三间。
见客慵开口，逢僧託买山。
喜无他志愿，幸不碍清閒。
社燕秋鸿裏，人生各有还。
足疾数日简颍弟
作者：苏泂
朝代：宋

病脚冬逾甚，羁怀老自惊。生前终有役，隐去更须名。褐短愁纫妇，文疏愧属兄。何时了婚嫁，一意学躬耕。
足疾数日简颍弟
作者：苏泂
朝代：宋

病脚冬逾甚，羁怀老自惊。
生前终有役，隠去更须名。
褐短愁纫妇，文疎愧属兄。
何时了婚嫁，一意学躬耕。
足虞叟兄句
作者：苏泂
朝代：宋

六月还当月尽休，今年节令却齐头。萧萧不待听梧叶，一见银河认得秋。云里仙人不解愁，人间肺渴望凉瘳。更深倚杖前除立，一见银河认得秋。
足虞叟兄句·其一
作者：苏泂
朝代：宋
体裁：七言绝句

六月还当月尽休，今年节令却齐头。萧萧不待听梧叶，一见银河认得秋。
足虞叟兄句·其二
作者：苏泂
朝代：宋

云裏仙人不解愁，人间肺渴望凉瘳。
更深倚杖前除立，一见银河认得秋。
足虞叟兄句·其二
作者：苏泂
朝代：宋

云里仙人不解愁，人间肺渴望凉瘳。更深倚杖前除立，一见银河认得秋。
足赵丈句·其一
作者：苏泂
朝代：宋

跨湖楼好客闲行，身远红尘步亦轻。
月在波心流不去，蒹葭影裏一舟横。
足赵丈句·其一
作者：苏泂
朝代：宋

跨湖楼好客闲行，身远红尘步亦轻。月在波心流不去，蒹葭影里一舟横。
足赵丈句·其二
作者：苏泂
朝代：宋

水光山色斗分明，何许清泠画不成。
月在波心流不去，蒹葭影裏一舟横。
边头叹
作者：苏泂
朝代：宋

边头奏凉风，战士送寒衣。北征夏徂秋，君王虚六师。区区彼敌人，授首讵无期。冰霜辉戈甲，勇忆临去时。去去思树功，宁复顾家为。指挥在将军，坐作看旌旗。谓是白沙漠，那知青草陂。当时均死力，顾乃用之非。
边头嘆
作者：苏泂
朝代：宋

边头奏凉风，战士送寒衣。
北征夏徂秋，君王虚六师。
区区彼敌人，授首讵无期。
冰霜辉戈甲，勇忆临去时。
去去思树功，宁復顾家为。
指挥在将军，坐作看旌旗。
谓是白沙漠，那知青草陂。
当时均死力，顾乃用之非。
过天章
作者：苏泂
朝代：宋
体裁：五言律诗

菜把充诗腹，篮舆兀病身。山烟孤起晚，官柳探生春。岁月渠催我，妻孥尔累人。谁言行路好，得似在家贫。
过金陵四首
作者：苏泂
朝代：宋

豆田无数老鸦飞，枣熟菰香稻子垂。未说前年那有此，今年还似去年时。老树前头柿叶红，又骑瘦马立西风。江山未必侬能认，却被江山认得侬。飞鸿渺渺衬蒹葭，蓼岸红饶小穗花。此是秋光最佳处，江湖何处不思家。高资店里主人婆，万福官人问讯和。安稳在家能几日，别时不似见时多。
过金陵四首·其一
作者：苏泂
朝代：宋
体裁：七言绝句

豆田无数老鸦飞，枣熟菰香稻子垂。未说前年那有此，今年还似去年时。
过金陵四首·其三
作者：苏泂
朝代：宋
体裁：七言绝句

飞鸿渺渺衬蒹葭，蓼岸红饶小穗花。此是秋光最佳处，江湖何处不思家。
过金陵四首·其二
作者：苏泂
朝代：宋
体裁：七言绝句

老树前头柿叶红，又骑瘦马立西风。江山未必侬能认，却被江山认得侬。
过金陵四首·其四
作者：苏泂
朝代：宋

高资店裏主人婆，万福官人问讯和。
安稳在家能几日，别时不似见时多。
过金陵四首·其四
作者：苏泂
朝代：宋

高资店里主人婆，万福官人问讯和。安稳在家能几日，别时不似见时多。
过馀姚
作者：苏泂
朝代：宋
体裁：七言绝句

柔橹轻飞过别滩，老夫吹帽受风寒。江流屈曲如蛇转，赢得青林四面看。
过高资丞相墓
作者：苏泂
朝代：宋

先祖当元佑，诚心相哲宗。
闹蓝初不入，遗表尚深忠。
簪笏儿孙少，松楸盗贼空。
经从每瞻拜，何日免飘蓬。
过高资丞相墓
作者：苏泂
朝代：宋

先祖当元祐，诚心相哲宗。闹蓝初不入，遗表尚深忠。簪笏儿孙少，松楸盗贼空。经从每瞻拜，何日免飘蓬。
远怀
作者：苏泂
朝代：宋

缥缈龙泉伯，人间第一流。胡然天下宝，只顿海东头。斯道谁兴废，浮云任去留。绝知他日少，预作百年忧。去国三千里，书来一再行。过从应夙数，契阔更殊乡。沙草留徐步，溪鸥傍晚凉。人间无限事，独自有难忘。
远怀·其一
作者：苏泂
朝代：宋
体裁：五言律诗

缥缈龙泉伯，人间第一流。胡然天下宝，只顿海东头。斯道谁兴废，浮云任去留。绝知他日少，预作百年忧。
远怀·其二
作者：苏泂
朝代：宋
体裁：五言律诗

去国三千里，书来一再行。过从应夙数，契阔更殊乡。沙草留徐步，溪鸥傍晚凉。人间无限事，独自有难忘。
送三兄出宰常山
作者：苏泂
朝代：宋

官次淹时久，才华应世须。及瓜逢六月，行李过三衢。迓吏江边少，赍装驿外都。潮经渔浦夜，樯泊富阳晡。柳障飞云合，花溪落照孤。别情初岛溆，行色半菰蒲。后日思家否，兼旬到县无。衙新夸綵栋，俗厚省鸣枹。陆走通闽蜀，川浮赴越吴。往来纷雁鹜，富贵几金珠。故老知名父，诸公拜画图。琴声追旧宓，谣咏溢今苏。驯听桑间雉，欢瞻屋上乌。源流从孔氏，操履是颜徒。卓鲁方如许，龚黄盍念夫。吾侪甘龃龉，仕路不崎岖。霜叶看青绶，秋蓬类白须。但令民若子，何恤吏如奴。宰相曾传业，郎官此问途。入朝端继轨，负郭款营租。女大宜招婿，儿单切教渠。箕裘绵代远，门户更谁扶。乃伯偏怜我，尊兄况友于。中年嗟契阔，少小事差殊。木拱人难作，庭怀鲤共趋。鹏程方衮衮，愚意独区区。日者门关隔，兹行郡国迂。吟风谁属和，饮月欠相呼。一室甘岑寂，回舟思郁纡。傥归存懒拙，应与钓耕俱。
送三兄出宰常山
作者：苏泂
朝代：宋

官次淹时久，才华应世须。
及瓜逢六月，行李过三衢。
迓吏江边少，赍装驿外都。
潮经渔浦夜，樯泊富阳晡。
柳障飞云合，花溪落照孤。
别情初岛溆，行色半菰蒲。
后日思家否，兼旬到县无。
衙新夸綵栋，俗厚省鸣枹。
陆走通闽蜀，川浮赴越吴。
往来纷鴈鹜，富贵几金珠。
故老知名父，诸公拜画图。
琴声追旧宓，谣咏溢今苏。
驯听桑间雉，欢瞻屋上乌。
源流从孔氏，操履是颜徒。
卓鲁方如许，龚黄盍念夫。
吾侪甘龃龉，仕路不崎岖。
霜叶看青绶，秋蓬类白鬚。
但令民若子，何恤吏如奴。
宰相曾传业，郎官此问途。
入朝端继轨，负郭款营租。
女大宜招婿，儿单切教渠。
箕裘绵代远，门户更谁扶。
乃伯偏怜我，尊兄况友于。
中年嗟契阔，少小事差殊。
木拱人难作，庭怀鲤共趋。
鹏程方衮衮，愚意独区区。
日者门关隔，兹行郡国迂。
吟风谁属和，饮月欠相呼。
一室甘岑寂，回舟思鬰纡。
傥归存懒拙，应与钓耕俱。
送孟信州去矣行
作者：苏泂
朝代：宋
体裁：古风

青丝络马黄金羁，紫衣导从前驱驰。男儿四十作太守，路人指点生光辉。我时笑与路人说，太守襟怀世人别。平生为政学鲁论，爱民如儿少鞭挞。上饶之民吾贺君，君独不见南安军。是家官职未渠已，太后垂帘功盖世。
送富知丞之官丹阳
作者：苏泂
朝代：宋
体裁：七言律诗

官袍岁久不能青，放了铜章却县丞。时事自新醒眼看，古心逾拙白髭生。有田有屋宁三仕，随雨随风又一行。举世其谁识公者，临岐何独怅离情。
送裕师骨
作者：苏泂
朝代：宋

去年石上君携我，今日溪边我送君。世事尽从朝晚过，人情难必死生分。轻幡袅袅思悠悠，梦破依然到鼎州。送客各还家里去，青山白骨自风流。
送裕师骨·其一
作者：苏泂
朝代：宋
体裁：七言绝句

去年石上君携我，今日溪边我送君。世事尽从朝晚过，人情难必死生分。
送裕师骨·其二
作者：苏泂
朝代：宋

轻幡袅袅思悠悠，梦破依然到鼎州。
送客各还家裏去，青山白骨自风流。
送裕师骨·其二
作者：苏泂
朝代：宋

轻幡袅袅思悠悠，梦破依然到鼎州。送客各还家里去，青山白骨自风流。
送观复机宜荣侍南游二首
作者：苏泂
朝代：宋

友谊平生少，心期远近同。略无时俗气，信有古人风。几谏知吾子，忠言在若翁。南州须趣召，先寄状元红。命拙仍多故，君来每慰情。艰虞还俭岁，文字久寒盟。又作家山别，宽为数月程。闲门闭萧瑟，病眼向谁明。
送观復机宜荣侍南游二首·其一
作者：苏泂
朝代：宋
体裁：古风

友谊平生少，心期远近同。略无时俗气，信有古人风。几谏知吾子，忠言在若翁。南州须趣召，先寄状元红。
送观復机宜荣侍南游二首·其二
作者：苏泂
朝代：宋
体裁：古风

命拙仍多故，君来每慰情。艰虞还俭岁，文字久寒盟。又作家山别，宽为数月程。闲门闭萧瑟，病眼向谁明。
送赵大资途次口占
作者：苏泂
朝代：宋

渡口斜阳欲满旗，锦衣容易逐云衣。圣朝无事宗臣老，白发沧浪一舸归。
送赵大资途次口占
作者：苏泂
朝代：宋

渡口斜阳欲满旗，锦衣容易逐云衣。
圣朝无事宗臣老，白髮沧浪一舸归。
送赵蹈中府签对策大廷
作者：苏泂
朝代：宋
体裁：五言律诗

奥学通玄象，须时对广廷。端为贾生策，动合圣人经。事往谁谋始，时今未敉宁。因留非所志，君相眼终青。
送邢刍父赴漕试盖予以牒逊之
作者：苏泂
朝代：宋

长江我之愁，倒岳推不去。琴瑟有凄怨，居室等行路。十三出从师，三十兹无成。向来为何事，投老悲秋萤。堂堂文翰场，攘臂君甚武。丈夫贵高谊，我得宁在汝。达官总遗恨，所乐才妻儿。君堂有夫人，禄养当以时。吴山青入天，江水流到海。才难叹先圣，战伐偶今代。四序看迭移，南薰已西风。天命不可为，往哉及其锋。
送邢刍父赴漕试盖予以牒逊之
作者：苏泂
朝代：宋

长江我之愁，倒岳推不去。
琴瑟有凄怨，居室等行路。
十三出从师，三十兹无成。
向来为何事，投老悲秋萤。
堂堂文翰场，攘臂君甚武。
丈夫贵高谊，我得宁在汝。
达官总遗恨，所乐纔妻儿。
君堂有夫人，禄养当以时。
吴山青入天，江水流到海。
才难嘆先圣，战伐偶今代。
四序看迭移，南熏已西风。
天命不可为，往哉及其锋。
送钱子望
作者：苏泂
朝代：宋

才名富有余，挥袂别乡闾。
小作经年计，轻赍一束书。
州城蕉叶暗，驿路菊花疎。
尚想南来使，时因问起居。
送钱子望
作者：苏泂
朝代：宋

才名富有馀，挥袂别乡闾。小作经年计，轻赍一束书。州城蕉叶暗，驿路菊花疏。尚想南来使，时因问起居。
送陆怀祖之官丹阳
作者：苏泂
朝代：宋

放翁去作水中仙，有子生平在眼前。钟爱甚于贤伯仲，传家仍自好诗篇。肯为筦库官无小，会复公侯泽更绵。我亦与君非久别，秋来须上浙西船。
送陆怀祖之官丹阳
作者：苏泂
朝代：宋

放翁去作水中仙，有子生平在眼前。
钟爱甚于贤伯仲，传家仍自好诗篇。
肯为筦库官无小，会復公侯泽更绵。
我亦与君非久别，秋来须上浙西船。
送陆放翁赴落致仕修史之命
作者：苏泂
朝代：宋

先生天下名，有耳谁不知。区区以蠡测，于海徒赘辞。弟子事先生，丱角以至斯。文章起婴慕，德行随萧规。昨闻挂衣冠，固共识者疑。岂期平生学，终郁不得施。先生健而武，神志元未衰。每登渔隐堂，再拜奉履綦。留我坐终日，诲我忘其疲。送我出重门，行步又若飞。或捉笔大书，或脱口赋诗。或时几酌我，自倒金屈卮。我出谓客言，先生寿期颐。上为天下贺，下以贺吾师。在郊一角麟，藏六五总龟。先生固高世，而世肯我违。情知渭滨载，谩道渊明归。果然一札下，未觉十年迟。堂堂孝庙史，当代谁宜为。二十八年间，凡事公见之。英灵果在天，笔削讵敢私。矧惟陛下圣，益重黄发咨。湖山晚无用，遭逢乃今兹。先生顾谓我，万物各有时。
送陆放翁赴落致仕修史之命
作者：苏泂
朝代：宋

先生天下名，有耳谁不知。
区区以蠡测，于海徒赘辞。
弟子事先生，丱角以至斯。
文章起婴慕，德行随萧规。
昨闻挂衣冠，固共识者疑。
岂期平生学，终鬰不得施。
先生健而武，神志元未衰。
每登渔隠堂，再拜奉履綦。
留我坐终日，诲我忘其疲。
送我出重门，行步又若飞。
或捉笔大书，或脱口赋诗。
或时几酌我，自倒金屈巵。
我出谓客言，先生寿期颐。
上为天下贺，下以贺吾师。
在郊一角麟，藏六五总龟。
先生固高世，而世肯我违。
情知渭滨载，谩道渊明归。
果然一札下，未觉十年迟。
堂堂孝庙史，当代谁宜为。
二十八年间，凡事公见之。
英灵果在天，笔削讵敢私。
矧惟陛下圣，益重黄髮咨。
湖山晚无用，遭逢乃今兹。
先生顾谓我，万物各有时。
送陈永康昌年
作者：苏泂
朝代：宋
体裁：五言律诗

公不登台省，犹宜立内朝。如何百里县，更以一身遥。俗悍须宽理，年丰在政调。清秋送卓茂，目断马萧萧。
送黄木香与九兄
作者：苏泂
朝代：宋

冶叶倡条无意度，黄香千叠最宜春。折来欲赠空惆怅，未遇人间第一人。妃子妖红湿领巾，马嵬遗恨几番春。如何淡素衣龙衮，一似秦宫入道人。
送黄木香与九兄·其一
作者：苏泂
朝代：宋

冶叶倡条无意度，黄香千叠最宜春。折来欲赠空惆怅，未遇人间第一人。
送黄木香与九兄·其一
作者：苏泂
朝代：宋

冶叶倡条无意度，黄香千迭最宜春。
折来欲赠空惆怅，未遇人间第一人。
送黄木香与九兄·其二
作者：苏泂
朝代：宋
体裁：七言绝句

妃子妖红湿领巾，马嵬遗恨几番春。如何淡素衣龙衮，一似秦宫入道人。
途次口占三首
作者：苏泂
朝代：宋

草檄头风愈，吟诗疟鬼藏。三年如昨日，多难更殊乡。涧底秋花小，枝头病叶黄。饥餐并困卧，平地有仙方。鼓棹泛瀰茫，驱车道莽苍。功名中底用，奔走为谁忙。白浪高扬子，青山入建康。从来怀古意，秋至转悲凉。枣子万星攒，良苗绿一端。扑篮多秀色，吹帽受风寒。扰扰水和尚，泠泠山药官。近诗差进步，安得老梅看。
途次口占三首·其一
作者：苏泂
朝代：宋
体裁：五言律诗

草檄头风愈，吟诗疟鬼藏。三年如昨日，多难更殊乡。涧底秋花小，枝头病叶黄。饥餐并困卧，平地有仙方。
途次口占三首·其三
作者：苏泂
朝代：宋
体裁：五言律诗

枣子万星攒，良苗绿一端。扑篮多秀色，吹帽受风寒。扰扰水和尚，泠泠山药官。近诗差进步，安得老梅看。
途次口占三首·其二
作者：苏泂
朝代：宋
体裁：五言律诗

鼓棹泛瀰茫，驱车道莽苍。功名中底用，奔走为谁忙。白浪高扬子，青山入建康。从来怀古意，秋至转悲凉。
道上梅
作者：苏泂
朝代：宋

栗棘蓬边父老家，不知来历便横斜。
思量却是无心种，逢着春风偶自花。
道上梅
作者：苏泂
朝代：宋

栗棘蓬边父老家，不知来历便横斜。思量却是无心种，逢著春风偶自花。
遣兴
作者：苏泂
朝代：宋
体裁：七言绝句

曲径萦纡入翠林，无人风自落来禽。山中不记今为晋，一刻清闲直万金。
遣兴
作者：苏泂
朝代：宋

风林缥缈有如无，烟树重重直爱渠。
今我时光能有几，古人诗兴已无余。
又随篛舫衝潮去，未结茅斋并水居。
旅馆萧条厨传少，江妃来遗一双鱼。
遣兴
作者：苏泂
朝代：宋

风林缥缈有如无，烟树重重直爱渠。今我时光能有几，古人诗兴已无馀。又随箬舫冲潮去，未结茅斋并水居。旅馆萧条厨传少，江妃来遗一双鱼。
遣心四首
作者：苏泂
朝代：宋

秋旸如火灼肌肤，世念功名一点无。晚洞龙归带飞雨，卧看檐溜落阶除。眼看飞蝗乱似蚊，伤禾害稼不堪闻。人言所在如飞雨，恐是淮南懒战军。西风飒飒动蒿莱，江上芦花似雪开。甚喜茅斋清睡熟，却忧边面有尘来。租田已旱仍遭水，饱饭明年岁月长。未见桂花先一笑，满山金粟拟为粮。
遣心四首·其一
作者：苏泂
朝代：宋
体裁：古风

秋旸如火灼肌肤，世念功名一点无。晚洞龙归带飞雨，卧看檐溜落阶除。
遣心四首·其三
作者：苏泂
朝代：宋
体裁：古风

西风飒飒动蒿莱，江上芦花似雪开。甚喜茅斋清睡熟，却忧边面有尘来。
遣心四首·其二
作者：苏泂
朝代：宋
体裁：古风

眼看飞蝗乱似蚊，伤禾害稼不堪闻。人言所在如飞雨，恐是淮南懒战军。
遣心四首·其四
作者：苏泂
朝代：宋
体裁：古风

租田已旱仍遭水，饱饭明年岁月长。未见桂花先一笑，满山金粟拟为粮。
遣热二首
作者：苏泂
朝代：宋

人生万家室，大暑亦劳劳。滴露点周易，临风歌楚骚。朱丹谁复羡，斑白懒能薅。一笑问儿子，汝何催我曹。田舍东湖隔，楼居北户升。感时秋鬓白，怀友晚山青。病不妨书读，閒应养性灵。敝裘苏季子，四海一飘萍。
遣热二首·其一
作者：苏泂
朝代：宋

人生万家室，大暑亦劳劳。滴露点周易，临风歌楚骚。朱丹谁复羡，斑白懒能薅。一笑问儿子，汝何催我曹。
遣热二首·其一
作者：苏泂
朝代：宋

人生万家室，大暑亦劳劳。
滴露点周易，临风歌楚骚。
朱丹谁復羡，斑白懒能薅。
一笑问儿子，汝何催我曹。
遣热二首·其二
作者：苏泂
朝代：宋
体裁：古风

田舍东湖隔，楼居北户升。感时秋鬓白，怀友晚山青。病不妨书读，閒应养性灵。敝裘苏季子，四海一飘萍。
邢兄招纳凉大善以醉眠不及往大篇见嘲一笔走和
作者：苏泂
朝代：宋

昨宵予不饮，月下看风生。
不饮竟大奇，识此风月清。
今宵予醉狂，醉眼仍看月。
月落犹未醒，思与枕簟歇。
从来清凉事，果为独士悭。
良月如佳人，解后亦已难。
月色政尔好，友生偶然来。
此乐如此时，百岁能几回。
我眠不在枕，我醉不在杯。
平明视鬓毛，定恐此物催。
四十余一年，侵寻行老景。
人老欲何为，此话当自领。
大块天地宽，酒泉岁月永。
非醉復非眠，快活心下省。
邢兄招纳凉大善以醉眠不及往大篇见嘲一笔走和
作者：苏泂
朝代：宋

昨宵予不饮，月下看风生。不饮竟大奇，识此风月清。今宵予醉狂，醉眼仍看月。月落犹未醒，思与枕簟歇。从来清凉事，果为独士悭。良月如佳人，解后亦已难。月色政尔好，友生偶然来。此乐如此时，百岁能几回。我眠不在枕，我醉不在杯。平明视鬓毛，定恐此物催。四十馀一年，侵寻行老景。人老欲何为，此话当自领。大块天地宽，酒泉岁月永。非醉复非眠，快活心下省。
邢兄次韵再答之
作者：苏泂
朝代：宋

红尘欲欺人，甚欲出尘去。
人生贵险艰，九折有夷路。
学剑剑不就，学书书不成。
春蚕裹于茧，腐草化为萤。
高明信天资，踸踔亦步武。
同床有恩怨，当面分尔汝。
疲容仰吾父，髫齓怜吾儿。
传衣与养菽，上下皆失时。
杜甫西去秦，仲连东蹈海。
富贵毋相忘，此意岂三代。
惟君眼中人，多若古人风。
赠君宝剑篇，谨勿伤其锋。
邢兄次韵再答之
作者：苏泂
朝代：宋

红尘欲欺人，甚欲出尘去。人生贵险艰，九折有夷路。学剑剑不就，学书书不成。春蚕裹于茧，腐草化为萤。高明信天资，踸踔亦步武。同床有恩怨，当面分尔汝。疲容仰吾父，髫龀怜吾儿。传衣与养菽，上下皆失时。杜甫西去秦，仲连东蹈海。富贵毋相忘，此意岂三代。惟君眼中人，多若古人风。赠君宝剑篇，谨勿伤其锋。
郊行吊古呈友人
作者：苏泂
朝代：宋

荒斋读书罢，出门步青春。春风扇微和，冠者五六人。登高恣游目，行迈靡其因。平湖半疆畎，王谢亦齐民。父老谈古先，觞客酒濡唇。归同牛羊夕，惝恍难重陈。
郊行弔古呈友人
作者：苏泂
朝代：宋

荒斋读书罢，出门步青春。
春风扇微和，冠者五六人。
登高恣游目，行迈靡其因。
平湖半疆畎，王谢亦齐民。
父老谈古先，觞客酒濡唇。
归同牛羊夕，戃恍难重陈。
酬王木叔判院喜雨韵
作者：苏泂
朝代：宋

雨在琴书溽更蒸，雨余衣袂润犹清。
良苗日起有佳色，圣泽天同无靳情。
得句饷耘聊志喜，欲歌击缶不容声。
居然引玉何从至，敢向黄钟作釜鸣。
酬王木叔判院喜雨韵
作者：苏泂
朝代：宋

雨在琴书溽更蒸，雨馀衣袂润犹清。良苗日起有佳色，圣泽天同无靳情。得句饷耘聊志喜，欲歌击缶不容声。居然引玉何从至，敢向黄钟作釜鸣。
采菱
作者：苏泂
朝代：宋

引蔓搴花钓艇妨，游扬锦浪霅溪傍。
若教总不餐烟火，只采芳香亦味长。
采菱
作者：苏泂
朝代：宋

引蔓搴花钓艇妨，游飏锦浪霅溪傍。若教总不餐烟火，只采芳香亦味长。
重到湖上
作者：苏泂
朝代：宋
体裁：七言绝句

湖上秋风即便浓，倾都人出赏芙蓉。我来自爱青青草，白鹭飞回兴略同。
重到西湖
作者：苏泂
朝代：宋
体裁：七言律诗

都下重来百事非，故人相见少相知。绝怜水减西湖瘦，更喜兵强北虏衰。顾虑每怀医国计，仓黄犹忆过家时。书生老矣都无用，自捲波澜入小诗。
重哭周四
作者：苏泂
朝代：宋

甫读宗周挽，那知遽绝弦。所嗟无我辈，不独在诗篇。行到水穷处，魂伤山寂然。灰寒空酹酒，恸哭向苍天。
重哭周四
作者：苏泂
朝代：宋

甫读宗周挽，那知遽绝絃。
所嗟无我辈，不独在诗篇。
行到水穷处，魂伤山寂然。
灰寒空酹酒，恸哭向苍天。
重忆家姊
作者：苏泂
朝代：宋
体裁：七言绝句

纸钱零落树枝风，子女他人去绝踪。此后只因多病弟，长官祠下泊孤篷。
重忆旧句
作者：苏泂
朝代：宋
体裁：五言律诗

太饱伤清气，微寒最好诗。白鸥没浩荡，天马谢羁维。矫矫真无敌，飘飘信所之。百年龙变化，万事燕差池。
重送吕知录表叔
作者：苏泂
朝代：宋
体裁：五言律诗

别味中年畏，离筵近日频。青山千骑远，绿树一蝉新。典狱须吾表，穷涯亦我民。时因过周守，相与话推仁。
重阳二首
作者：苏泂
朝代：宋

为客时多不解愁，亦逢佳节强登楼。酒阑自摘茱萸望，何处青山是越州。九日登临两鬓华，鸥边秋色带风沙。绝怜当日陶彭泽，依旧无钱对菊花。
重阳二首·其一
作者：苏泂
朝代：宋
体裁：七言绝句

为客时多不解愁，亦逢佳节强登楼。酒阑自摘茱萸望，何处青山是越州。
重阳二首·其二
作者：苏泂
朝代：宋
体裁：七言绝句

九日登临两鬓华，鸥边秋色带风沙。绝怜当日陶彭泽，依旧无钱对菊花。
野兴
作者：苏泂
朝代：宋
体裁：七言绝句

蚕绩桑空又一年，村姑携手看花园。冬来保得儿孙暖，自解麻裙当酒尊。
野望
作者：苏泂
朝代：宋
体裁：七言绝句

盈盈一水宛秋蛇，鸡犬无声野客家。雨后绿添沿径草，风回红谢隔墙花。
野航
作者：苏泂
朝代：宋

山青水绿思悠悠，几处滩头复渡头。任是无人竞来往，不妨终日自横舟。
野航
作者：苏泂
朝代：宋

山青水绿思悠悠，几处滩头復渡头。
任是无人竞来往，不妨终日自横舟。
金错刀行
作者：苏泂
朝代：宋

黄金昏刀白玉环，藓花古血寒斑斑。
皇天生物有深意，入树伐石无坚顽。
丈夫意气岂儿女，事变亏成争一缕。
拔天动地风雨来，环响刀鸣夜飞去。
世间万事须乘时，古来失意多伤悲。
呜呼宝刀在手无能为，不知去后郁郁令思。
金错刀行
作者：苏泂
朝代：宋

黄金错刀白玉环，藓花古血寒斑斑。皇天生物有深意，入树伐石无坚顽。丈夫意气岂儿女，事变亏成争一缕。拔天动地风雨来，环响刀鸣夜飞去。世间万事须乘时，古来失意多伤悲。呜呼宝刀在手无能为，不知去后郁郁令人思。
金错刀行
作者：苏泂
朝代：宋

黄金错刀白玉环，藓花古血寒斑斑。
皇天生物有深意，入树伐石无坚顽。
丈夫意气岂儿女，事变亏成争一缕。
拔天动地风雨来，环响刀鸣夜飞去。
世间万事须乘时，古来失意多伤悲。
呜呼宝刀在手无能为，不知去后鬰鬰令人思。
金陵杂兴二百首
作者：苏泂
朝代：宋

清唱闻之妓女家，依稀犹似后庭花。
重楼複阁参天起，不见佳人张丽华。
金陵杂兴二百首·其一
作者：苏泂
朝代：宋

玉麟堂下柳丝丝，过了春风一半时。行到水乡应底事，黄莺飞上杏花枝。
金陵杂兴二百首·其一
作者：苏泂
朝代：宋

玉麟堂下柳丝丝，过了春风一半时。
行到水乡应底事，黄鶑飞上杏花枝。
金陵杂兴二百首·其一〇九
作者：苏泂
朝代：宋

始见拖金復散丝，风吹雨打一枝枝。
灵和殿前好杨柳，争如张绪少年时。
金陵杂兴二百首·其一〇二
作者：苏泂
朝代：宋

小盖高肩翼蔽无，钟山寺裏换篮舆。
相逢举止无羞涩，一段风流似上都。
金陵杂兴二百首·其一〇八
作者：苏泂
朝代：宋

花案粧来日日新，金陵犹有许多春。
若为造物回芳意，尽结嘉禾活饿人。
金陵杂兴二百首·其一〇六
作者：苏泂
朝代：宋

细叶如云绿渐敷，玉人晨起换金壶。
就中一朶紫中贵，除却扬州天下无。
金陵杂兴二百首·其一一〇
作者：苏泂
朝代：宋

琪树三朝种已成，绿阴回合啭宫鶑。
伤心辇路生春草，不见素娥花底行。
金陵杂兴二百首·其一一三
作者：苏泂
朝代：宋

笑谈容易发仓囷，全活生灵百万人。
十五年来山裏坐，不妨来此越精神。
金陵杂兴二百首·其一一二
作者：苏泂
朝代：宋

江流带雪少波澜，见说潮头也怕寒。未枉推敲瘦诗骨，且令澄澈瑩中肝。
金陵杂兴二百首·其一一四
作者：苏泂
朝代：宋

老大驱驰亦已劳，移文宁受客嗤嘲。
人间多少閒田地，无处令渠着把茅。
金陵杂兴二百首·其一七〇
作者：苏泂
朝代：宋

似玉如酥最有情，一香熏彻万愁醒。
多应无奈花相恼，故遶荼䕷架底行。
金陵杂兴二百首·其一七七
作者：苏泂
朝代：宋

小虹桥上看朝曦，云裏钟山一带微。
忆在山中望宫阙，淡烟朱碧转依稀。
金陵杂兴二百首·其一七八
作者：苏泂
朝代：宋

听筝堂上一欷歔，翻手君恩似昔殊。
按罢金縢应莫怪，近前閒捋使君鬚。
金陵杂兴二百首·其一七六
作者：苏泂
朝代：宋

桃花园作芳林苑，蒙汜池通祓禊堂。
前以骄奢为晋宋，后无规鉴亦齐梁。
金陵杂兴二百首·其一七四
作者：苏泂
朝代：宋

立夏连朝刬地寒，看承芍药倩园官。
秋千拆罢无聊頼，轩槛周遭绿一般。
金陵杂兴二百首·其一三〇
作者：苏泂
朝代：宋

旋结穹庐作露亭，疎枝阑入更轻盈。
今年客思撩人甚，欲共梅花笑不成。
金陵杂兴二百首·其一三七
作者：苏泂
朝代：宋

曲曲清溪有几湾，酒船笳皷去仍还。
閒情自合频来此，只在州衙咫尺间。
金陵杂兴二百首·其一三三
作者：苏泂
朝代：宋

扫地须臾架屋成，风流尤胜拂庐亭。
吹来一片杯中雪，看着花枝醉忽醒。
金陵杂兴二百首·其一三九
作者：苏泂
朝代：宋

山南山北冢纍纍，僧寺多承旧宅基。
兴废相仍真若此，死生常事不须悲。
金陵杂兴二百首·其一九〇
作者：苏泂
朝代：宋

旗帜精明皷角雄，江淮草木尽闻风。
面门神王鬚如戟，鼠子无轻怒我公。
金陵杂兴二百首·其一九七
作者：苏泂
朝代：宋

阅武堂前杨柳枝，如今是隔几多时。
至尊屠肉潘妃酒，问着垂杨总不知。
金陵杂兴二百首·其一九三
作者：苏泂
朝代：宋

三月更当临尽头，昇元阁畔一閒游。
偶因花会逢花面，半日僧房得少留。
金陵杂兴二百首·其一九二
作者：苏泂
朝代：宋

表裏江淮四十州，稍回饥盗事田畴。
得公数十分天下，庶矣斯民疾痛瘳。
金陵杂兴二百首·其一九八
作者：苏泂
朝代：宋

紫云回薄隠新愁，早起钟声也是不。
徧地葱花两三亩，至今人道景阳楼。
金陵杂兴二百首·其一二
作者：苏泂
朝代：宋

万钥深深待驾临，府藏戈甲库黄金。
规恢画餠翻增弊，孤负先皇一片心。
金陵杂兴二百首·其一二三
作者：苏泂
朝代：宋

朱髯五十上南宫，下笔犹能太古风。
养就胸中治安策，老天那復滞渠侬。
金陵杂兴二百首·其一二五
作者：苏泂
朝代：宋

毫端真敌万人军，蔬笋能空粉黛羣。
机幕昼閒仍弔古，不胜东閤好郎君。
金陵杂兴二百首·其一二八
作者：苏泂
朝代：宋

红袖纷纷转翠屏，元戎小队出郊垧。
凭谁为集康衢咏，翻作金陵贺太平。
金陵杂兴二百首·其一五一
作者：苏泂
朝代：宋

竹树池台三亩余，白云千载护幽居。
悲凉物色须弹压，粉白脂红却要渠。
金陵杂兴二百首·其一五三
作者：苏泂
朝代：宋

艷杏夭桃日夜忙，雨余啼损不成粧。
元戎和气春风似，又引笙歌看海棠。
金陵杂兴二百首·其一五五
作者：苏泂
朝代：宋

纸钱吹挂树枝风，积李崇桃白间红。
但见牛羊上丘壠，忽看禾黍出蒿蓬。
金陵杂兴二百首·其一八〇
作者：苏泂
朝代：宋

方山四面不曾圆，中有仙人号葛玄。
见说丹成浑不食，五云破洞白昇天。
金陵杂兴二百首·其一八七
作者：苏泂
朝代：宋

前日葵苗匝地青，几何时节与人平。
旁观指点荼䕷架，折蕊攀条似隔生。
金陵杂兴二百首·其一八五
作者：苏泂
朝代：宋

八功德水饮一勺，当下令君热恼消。
城裏红尘莫回首，小屏风岭好逍遥。
金陵杂兴二百首·其一八六
作者：苏泂
朝代：宋

安榴朶朶簇巾红，数曲阑干掩映中。
寻得冰纨题小草，浅新还爱绿荷风。
金陵杂兴二百首·其一八四
作者：苏泂
朝代：宋

高资冢上五楼穹，先祖曾经相哲宗。
乱后伤心余石马，小孙来补万株松。
金陵杂兴二百首·其一六九
作者：苏泂
朝代：宋

压架荼䕷百万枝，月边花下更涟漪。
三更比屋皆高枕，如此清凉弃不知。
金陵杂兴二百首·其一六二
作者：苏泂
朝代：宋

张硕风流隠钓缗，渔郎回首漫纷纷。
杜兰香去知何在，惆怅西江一浦云。
金陵杂兴二百首·其一六八
作者：苏泂
朝代：宋

青帝言归速驾忙，荼䕷架底静年芳。
轻风乍染阴阴绿，微月低笼淡淡香。
金陵杂兴二百首·其一四七
作者：苏泂
朝代：宋

方桥一派水萦纡，客散亭空清夜徂。
二十五声春点静，月明池上柳疎疎。
金陵杂兴二百首·其一四五
作者：苏泂
朝代：宋

青山渺渺水迢迢，王气千年久未消。
独客重来覩风景，江头犹有女吹箫。
金陵杂兴二百首·其一百
作者：苏泂
朝代：宋
体裁：七言绝句

桑间少妇谁能管，松下孤僧却可怜。鱼跃鸢飞均适尔，流行坎止不徒然。
金陵杂兴二百首·其一百一
作者：苏泂
朝代：宋
体裁：七言绝句

钟山窈窕转龙身，小屋低松次第新。试觅定林依旧在，只无当日读书人。
金陵杂兴二百首·其一百七
作者：苏泂
朝代：宋
体裁：七言绝句

四畦芍药间葱花，五月春风便有涯。闾巷萧条生意少，隔墙谁信内官家。
金陵杂兴二百首·其一百七十
作者：苏泂
朝代：宋
体裁：七言绝句

似玉如酥最有情，一香熏彻万愁醒。多应无奈花相恼，故绕荼蘼架底行。
金陵杂兴二百首·其一百七十一
作者：苏泂
朝代：宋
体裁：七言绝句

红芳蜕兮花似雾，绿阴径兮叶生烟。独往来兮差自得，心境会兮不可言。
金陵杂兴二百首·其一百七十七
作者：苏泂
朝代：宋
体裁：七言绝句

小虹桥上看朝曦，云里钟山一带微。忆在山中望宫阙，淡烟朱碧转依稀。
金陵杂兴二百首·其一百七十三
作者：苏泂
朝代：宋
体裁：七言绝句

紫髯何事忽迁都，有意宫中号太初。他日三军嫌饮水，只应翻忆武昌鱼。
金陵杂兴二百首·其一百七十九
作者：苏泂
朝代：宋
体裁：七言绝句

一曲清溪一首诗，风流千载忆僧施。小姑溪上平安否，容我骑鱼作伴嬉。
金陵杂兴二百首·其一百七十二
作者：苏泂
朝代：宋
体裁：七言绝句

忆杀仙人白仲都，江边遗迹尚楼居。骖鸾翳凤如容我，拜作先师定肯无。
金陵杂兴二百首·其一百七十五
作者：苏泂
朝代：宋
体裁：七言绝句

金城杨柳绿毵毵，摇落殊非昔汉南。一语莫因人遂废，树犹如此我何堪。
金陵杂兴二百首·其一百七十八
作者：苏泂
朝代：宋
体裁：七言绝句

听筝堂上一欷歔，翻手君恩似昔殊。按罢金縢应莫怪，近前閒捋使君须。
金陵杂兴二百首·其一百七十六
作者：苏泂
朝代：宋
体裁：七言绝句

桃花园作芳林苑，濛汜池通祓禊堂。前以骄奢为晋宋，后无规鉴亦齐梁。
金陵杂兴二百首·其一百七十四
作者：苏泂
朝代：宋
体裁：七言绝句

立夏连朝刬地寒，看承芍药倩园官。秋千拆罢无聊赖，轩槛周遭绿一般。
金陵杂兴二百首·其一百三
作者：苏泂
朝代：宋
体裁：七言绝句

魏紫姚黄扫地空，斩新相尚庆元红。道人眼界无分别，只赏东来一味风。
金陵杂兴二百首·其一百三十
作者：苏泂
朝代：宋
体裁：七言绝句

旋结穹庐作露亭，疏枝阑入更轻盈。今年客思撩人甚，欲共梅花笑不成。
金陵杂兴二百首·其一百三十一
作者：苏泂
朝代：宋
体裁：七言绝句

池亭楚楚更堂堂，占得宽閒地一方。花竹四时随处有，纵无人赏亦何妨。
金陵杂兴二百首·其一百三十七
作者：苏泂
朝代：宋
体裁：七言绝句

曲曲清溪有几湾，酒船笳鼓去仍还。閒情自合频来此，只在州衙咫尺间。
金陵杂兴二百首·其一百三十三
作者：苏泂
朝代：宋
体裁：七言绝句

扫地须臾架屋成，风流尤胜拂庐亭。吹来一片杯中雪，看著花枝醉忽醒。
金陵杂兴二百首·其一百三十九
作者：苏泂
朝代：宋
体裁：七言绝句

山南山北冢累累，僧寺多承旧宅基。兴废相仍真若此，死生常事不须悲。
金陵杂兴二百首·其一百三十二
作者：苏泂
朝代：宋
体裁：七言绝句

杏堂缭绕过梅堂，小竹高松映苑墙。白雪飞残红雾密，乘舆不到却凄凉。
金陵杂兴二百首·其一百三十五
作者：苏泂
朝代：宋
体裁：七言绝句

冶城迤逦过清凉，城脚连云一带长。佛寺仙宫更游苑，杖藜知费几诗章。
金陵杂兴二百首·其一百三十八
作者：苏泂
朝代：宋
体裁：七言绝句

钟山阁上看朝曦，玉作遥山碧四围。云气茫茫疑是水，人间无此米元晖。
金陵杂兴二百首·其一百三十六
作者：苏泂
朝代：宋
体裁：七言绝句

溪上鸳鸯避画船，船中妓女列婵娟。使君爱日留连客，同醉江家旧宅边。
金陵杂兴二百首·其一百三十四
作者：苏泂
朝代：宋
体裁：七言绝句

亭上施屏或可无，江山形胜恐难摹。何当穷腊亲来此，身作袁安卧雪图。
金陵杂兴二百首·其一百九
作者：苏泂
朝代：宋
体裁：七言绝句

始见拖金复散丝，风吹雨打一枝枝。灵和殿前好杨柳，争如张绪少年时。
金陵杂兴二百首·其一百九十
作者：苏泂
朝代：宋
体裁：七言绝句

旂帜精明鼓角雄，江淮草木尽闻风。面门神王须如戟，鼠子无轻怒我公。
金陵杂兴二百首·其一百九十一
作者：苏泂
朝代：宋
体裁：七言绝句

放散边头武定军，卖刀买犊做农人。向来忧国多浮议，谁省官家亿万缗。
金陵杂兴二百首·其一百九十七
作者：苏泂
朝代：宋
体裁：七言绝句

阅武堂前杨柳枝，如今是隔几多时。至尊屠肉潘妃酒，问著垂杨总不知。
金陵杂兴二百首·其一百九十三
作者：苏泂
朝代：宋
体裁：七言绝句

三月更当临尽头，升元阁畔一閒游。偶因花会逢花面，半日僧房得少留。
金陵杂兴二百首·其一百九十九
作者：苏泂
朝代：宋
体裁：七言绝句

一门子孝更臣忠，庙食分明百世功。任是清虚亡晋室，只留卞壸在江东。
金陵杂兴二百首·其一百九十二
作者：苏泂
朝代：宋
体裁：七言绝句

表里江淮四十州，稍回饥盗事田畴。得公数十分天下，庶矣斯民疾痛瘳。
金陵杂兴二百首·其一百九十五
作者：苏泂
朝代：宋
体裁：七言绝句

廿载金陵九还往，何如三宿在桑间。还家更有江南兴，只取囊诗子细看。
金陵杂兴二百首·其一百九十八
作者：苏泂
朝代：宋
体裁：七言绝句

紫云回薄隐新愁，早起钟声也是不。遍地葱花两三亩，至今人道景阳楼。
金陵杂兴二百首·其一百九十六
作者：苏泂
朝代：宋
体裁：七言绝句

兵机将略总如神，儒术仍参席上珍。补得国风成百咏，不妨幕府有诗人。
金陵杂兴二百首·其一百九十四
作者：苏泂
朝代：宋
体裁：七言绝句

扬州风物转头非，又是葵榴得意时。班扇入怀君莫恃，秋来那免弃捐悲。
金陵杂兴二百首·其一百二
作者：苏泂
朝代：宋
体裁：七言绝句

小盖高肩翼蔽无，钟山寺里换篮舆。相逢举止无羞涩，一段风流似上都。
金陵杂兴二百首·其一百二十
作者：苏泂
朝代：宋
体裁：七言绝句

忆杀当年刘改之，风流曾赋秣陵诗。如今白骨埋青草，百咏何因尔得知。
金陵杂兴二百首·其一百二十一
作者：苏泂
朝代：宋
体裁：七言绝句

平生英俊邢刍父，酷爱闽中一卷诗。落笔文章有如此，因何不到秣陵嬉。
金陵杂兴二百首·其一百二十七
作者：苏泂
朝代：宋
体裁：七言绝句

川原膴膴树斑斑，十里春风一望间。野马不羁天地阔，孤鸿无奈水云閒。
金陵杂兴二百首·其一百二十三
作者：苏泂
朝代：宋
体裁：七言绝句

朱髯五十上南宫，下笔犹能太古风。养就胸中治安策，老天那复滞渠侬。
金陵杂兴二百首·其一百二十九
作者：苏泂
朝代：宋
体裁：七言绝句

阑干三面倚晴晖，竹外长江一线微。太守不来僧自看，清凉境界箨龙围。
金陵杂兴二百首·其一百二十二
作者：苏泂
朝代：宋
体裁：七言绝句

葛巾裹却葛天民，有女闺中号燕春。只在西湖不行脚，金陵风月欠斯人。
金陵杂兴二百首·其一百二十五
作者：苏泂
朝代：宋
体裁：七言绝句

毫端真敌万人军，蔬笋能空粉黛群。机幕昼閒仍吊古，不胜东閤好郎君。
金陵杂兴二百首·其一百二十八
作者：苏泂
朝代：宋
体裁：七言绝句

红袖纷纷转翠屏，元戎小队出郊坰。凭谁为集康衢咏，翻作金陵贺太平。
金陵杂兴二百首·其一百二十六
作者：苏泂
朝代：宋
体裁：七言绝句

半山松菊略能存，犹有荆公旧墨痕。佳处不缘谁属我，只应牛首正当门。
金陵杂兴二百首·其一百二十四
作者：苏泂
朝代：宋
体裁：七言绝句

中年多病才都减，无奈金陵景物何。安得山楹周四者，肯来相伴此吟哦。
金陵杂兴二百首·其一百五
作者：苏泂
朝代：宋
体裁：七言绝句

窗间日日叫提壶，有酒分明不用沽。自是老来游兴懒，日长添得睡工夫。
金陵杂兴二百首·其一百五十
作者：苏泂
朝代：宋
体裁：七言绝句

柳思花情分外娇，青楼消息夜迢迢。金陵看得新歌舞，不数吴音共楚腰。
金陵杂兴二百首·其一百五十一
作者：苏泂
朝代：宋
体裁：七言绝句

竹树池台三亩馀，白云千载护幽居。悲凉物色须弹压，粉白脂红却要渠。
金陵杂兴二百首·其一百五十七
作者：苏泂
朝代：宋
体裁：七言绝句

北门缭绕出东门，一处亭台酒一巡。景物欣欣乐知己，柳容花貌越精神。
金陵杂兴二百首·其一百五十三
作者：苏泂
朝代：宋
体裁：七言绝句

艳杏夭桃日夜忙，雨馀啼损不成妆。元戎和气春风似，又引笙歌看海棠。
金陵杂兴二百首·其一百五十九
作者：苏泂
朝代：宋
体裁：七言绝句

一派娇波入翠溟，垂杨只似古来青。未能草草归家去，怕上劳劳送别亭。
金陵杂兴二百首·其一百五十二
作者：苏泂
朝代：宋
体裁：七言绝句

东冶亭东转半山，栽松庵外万琅玕。重来钟阜同僧话，回顾城中几客閒。
金陵杂兴二百首·其一百五十五
作者：苏泂
朝代：宋
体裁：七言绝句

纸钱吹挂树枝风，积李崇桃白间红。但见牛羊上丘垄，忽看禾黍出蒿蓬。
金陵杂兴二百首·其一百五十八
作者：苏泂
朝代：宋
体裁：七言绝句

清明过了日晴佳，九十韶光便有涯。恨杀东风太豪横，夜来吹尽海棠花。
金陵杂兴二百首·其一百五十六
作者：苏泂
朝代：宋
体裁：七言绝句

白下城东送客时，同来何事不同归。君归说似西园柳，遮莫轻绵一片飞。
金陵杂兴二百首·其一百五十四
作者：苏泂
朝代：宋
体裁：七言绝句

马军骁骑试楼船，见说倾城出道边。元帅留台都赏赐，一时百万喝金钱。
金陵杂兴二百首·其一百八
作者：苏泂
朝代：宋
体裁：七言绝句

花案妆来日日新，金陵犹有许多春。若为造物回芳意，尽结嘉禾活饿人。
金陵杂兴二百首·其一百八十
作者：苏泂
朝代：宋
体裁：七言绝句

方山四面不曾圆，中有仙人号葛玄。见说丹成浑不食，五云破洞白升天。
金陵杂兴二百首·其一百八十一
作者：苏泂
朝代：宋
体裁：七言绝句

不论城外与城中，时节欢然一笑同。棠棣花残紫荆老，可无书札问孤鸿。
金陵杂兴二百首·其一百八十七
作者：苏泂
朝代：宋
体裁：七言绝句

前日葵苗匝地青，几何时节与人平。旁观指点荼蘼架，折蕊攀条似隔生。
金陵杂兴二百首·其一百八十三
作者：苏泂
朝代：宋
体裁：七言绝句

莲花博士去骑鲸，镜曲回瞻一怆情。少待诗成附河伯，愿加涂乙始流行。
金陵杂兴二百首·其一百八十九
作者：苏泂
朝代：宋
体裁：七言绝句

十八年前蜀道还，维舟曾记此龙湾。江流万里元依旧，药市蚕丛兴未阑。
金陵杂兴二百首·其一百八十二
作者：苏泂
朝代：宋
体裁：七言绝句

青山绿水思悠悠，见说蛾眉万古愁。斗酒百篇能漫浪，白乎吾与女同游。
金陵杂兴二百首·其一百八十五
作者：苏泂
朝代：宋
体裁：七言绝句

八功德水饮一勺，当下令君热恼消。城里红尘莫回首，小屏风岭好逍遥。
金陵杂兴二百首·其一百八十八
作者：苏泂
朝代：宋
体裁：七言绝句

宛转歌喉一串珠，玉人花貌更清姝。明年东武南城唱，试觅源流定忆渠。
金陵杂兴二百首·其一百八十六
作者：苏泂
朝代：宋
体裁：七言绝句

安榴朵朵簇巾红，数曲阑干掩映中。寻得冰纨题小草，浅新还爱绿荷风。
金陵杂兴二百首·其一百八十四
作者：苏泂
朝代：宋
体裁：七言绝句

高资冢上五楼穹，先祖曾经相哲宗。乱后伤心馀石马，小孙来补万株松。
金陵杂兴二百首·其一百六
作者：苏泂
朝代：宋
体裁：七言绝句

细叶如云绿渐敷，玉人晨起换金壶。就中一朵紫中贵，除却扬州天下无。
金陵杂兴二百首·其一百六十
作者：苏泂
朝代：宋
体裁：七言绝句

城上黄花散漫生，溪头绿树忽阴成。浓春自欲烘人醉，却忆秋风一味清。
金陵杂兴二百首·其一百六十一
作者：苏泂
朝代：宋
体裁：七言绝句

轻风湿湿树斑斑，燕乳鸠鸣春又残。门巷狭斜无不到，有何人似柳花閒。
金陵杂兴二百首·其一百六十七
作者：苏泂
朝代：宋
体裁：七言绝句

上尽层城更上楼，绿杨枝外尽汀洲。蝶衔花蕊蜂衔粉，同向春风各自愁。
金陵杂兴二百首·其一百六十三
作者：苏泂
朝代：宋
体裁：七言绝句

扁舟乞得自由身，烂漫金陵作好春。桃叶桃根双姊妹，清风明月我三人。
金陵杂兴二百首·其一百六十九
作者：苏泂
朝代：宋
体裁：七言绝句

压架荼蘼百万枝，月边花下更涟漪。三更比屋皆高枕，如此清凉弃不知。
金陵杂兴二百首·其一百六十二
作者：苏泂
朝代：宋
体裁：七言绝句

张硕风流隐钓缗，渔郎回首漫纷纷。杜兰香去知何在，惆怅西江一浦云。
金陵杂兴二百首·其一百六十五
作者：苏泂
朝代：宋
体裁：七言绝句

月楼谁伴咏黄昏，剪剪轻风阵阵寒。独据槁梧成不寐，杏花生影小阑干。
金陵杂兴二百首·其一百六十八
作者：苏泂
朝代：宋
体裁：七言绝句

青帝言归速驾忙，荼蘼架底静年芳。轻风乍染阴阴绿，微月低笼淡淡香。
金陵杂兴二百首·其一百六十六
作者：苏泂
朝代：宋
体裁：七言绝句

不及卢家有莫愁，君恩如水向东流。从今相送东流后，地下伤春亦白头。
金陵杂兴二百首·其一百六十四
作者：苏泂
朝代：宋
体裁：七言绝句

九十春光即渐休，莫将双眼上层楼。江南归计无由遂，一点杨花万斛愁。
金陵杂兴二百首·其一百十
作者：苏泂
朝代：宋
体裁：七言绝句

琪树三朝种已成，绿阴回合啭宫莺。伤心辇路生春草，不见素娥花底行。
金陵杂兴二百首·其一百十一
作者：苏泂
朝代：宋
体裁：七言绝句

头上瓶中一万枝，花枝人面两相宜。满堂将帅文兼武，都载周家既醉诗。
金陵杂兴二百首·其一百十七
作者：苏泂
朝代：宋
体裁：七言绝句

安石风流苦未遥，重来遗迹尚山椒。一丘元自无花草，底事令人觉意消。
金陵杂兴二百首·其一百十三
作者：苏泂
朝代：宋
体裁：七言绝句

笑谈容易发仓囷，全活生灵百万人。十五年来山里坐，不妨来此越精神。
金陵杂兴二百首·其一百十九
作者：苏泂
朝代：宋
体裁：七言绝句

凤凰台上凤凰游，山自青青水自流。千载谪仙元不死，相逢一笑不能休。
金陵杂兴二百首·其一百十二
作者：苏泂
朝代：宋
体裁：七言绝句

江流带雪少波澜，见说潮头也怕寒。未枉推敲瘦诗骨，且令澄澈莹中肝。
金陵杂兴二百首·其一百十五
作者：苏泂
朝代：宋
体裁：七言绝句

晋宋齐梁几帝陵，土堆谁解有英灵。三台五省纷纷改，惟有钟山只么青。
金陵杂兴二百首·其一百十八
作者：苏泂
朝代：宋
体裁：七言绝句

车声辘辘马萧萧，山色何如换六朝。要识相传风俗在，居人道得语音娇。
金陵杂兴二百首·其一百十六
作者：苏泂
朝代：宋
体裁：七言绝句

高世何须更欲名，古人于此畅幽情。后来同味无王谢，自折幽兰上冶城。
金陵杂兴二百首·其一百十四
作者：苏泂
朝代：宋
体裁：七言绝句

老大驱驰亦已劳，移文宁受客嗤嘲。人间多少閒田地，无处令渠著把茅。
金陵杂兴二百首·其一百四
作者：苏泂
朝代：宋
体裁：七言绝句

二十四番风信催，郭南间道有花开。园官欲斗金钱赏，名字先供百品来。
金陵杂兴二百首·其一百四十
作者：苏泂
朝代：宋
体裁：七言绝句

孙陵冈上丛生草，太傅坟前没字碑。人世百年元有限，何须功业更巍巍。
金陵杂兴二百首·其一百四十一
作者：苏泂
朝代：宋
体裁：七言绝句

十里城壕尽是花，覆舟山下几人家。日长知道游车倦，自汲新泉唤饮茶。
金陵杂兴二百首·其一百四十七
作者：苏泂
朝代：宋
体裁：七言绝句

方桥一派水萦纡，客散亭空清夜徂。二十五声春点静，月明池上柳疏疏。
金陵杂兴二百首·其一百四十三
作者：苏泂
朝代：宋
体裁：七言绝句

周颙宅作阿兰若，娄约身归窣堵波。今日丹青拜荆国，草堂香火已无多。
金陵杂兴二百首·其一百四十九
作者：苏泂
朝代：宋
体裁：七言绝句

南台北榭隔飞烟，绿水朱桥思渺然。月下閒来看箕斗，傍人指点似神仙。
金陵杂兴二百首·其一百四十二
作者：苏泂
朝代：宋
体裁：七言绝句

疋马东来说晋元，当时一统笑三分。如今寄食城隍庙，异代君臣莫更论。
金陵杂兴二百首·其一百四十五
作者：苏泂
朝代：宋
体裁：七言绝句

青山渺渺水迢迢，王气千年久未消。独客重来睹风景，江头犹有女吹箫。
金陵杂兴二百首·其一百四十八
作者：苏泂
朝代：宋
体裁：七言绝句

飞梁谁字小垂虹，波面蜿蜒去不穷。一段风烟无处觅，鸳鸯鸂鶒在其中。
金陵杂兴二百首·其一百四十六
作者：苏泂
朝代：宋
体裁：七言绝句

甫见梅花方结子，即看燕子已生儿。青春游荡不知返，留住金陵又几时。
金陵杂兴二百首·其一百四十四
作者：苏泂
朝代：宋
体裁：七言绝句

凤凰台上凤凰游，凤去台空水自流。惆怅何因见李白，采江试觅月明舟。
金陵杂兴二百首·其七
作者：苏泂
朝代：宋
体裁：七言绝句

有时幽鸟百般啼，无数阶头萱草齐。第一怕听泥滑滑，再三莫放雨凄凄。
金陵杂兴二百首·其七三
作者：苏泂
朝代：宋

元帅中军展将旗，军中新刺好男儿。
风云阵法秋毫识，前日兵兴使不知。
金陵杂兴二百首·其七九
作者：苏泂
朝代：宋

到郡今朝半月日，离家两箇许多时。
知他阿柏无他否，忆我何因我得知。
金陵杂兴二百首·其七八
作者：苏泂
朝代：宋

多少横尸迭似楼，官人早晚解红头。
淮南已是无聊甚，行到江东刬地愁。
金陵杂兴二百首·其七六
作者：苏泂
朝代：宋

潮水萦迴御水通，垂杨照影绿茸茸。
天生此地非疏凿，未必钱塘似此中。
金陵杂兴二百首·其七十
作者：苏泂
朝代：宋
体裁：七言绝句

寻诗还步小虹桥，薄日轻阴叫百劳。芦叶深青荷叶紫，江湖从此兴滔滔。
金陵杂兴二百首·其七十一
作者：苏泂
朝代：宋
体裁：七言绝句

幽草沿阶翠织成，初荷经雨碎珠生。藕丝道服松毛扇，独自花间趁鹿行。
金陵杂兴二百首·其七十七
作者：苏泂
朝代：宋
体裁：七言绝句

一万强人犯海陵，可怜谈笑陷官兵。张韩刘岳今何在，塞上将军漫有名。
金陵杂兴二百首·其七十三
作者：苏泂
朝代：宋

元帅中军展将旂，军中新刺好男儿。风云阵法秋毫识，前日兵兴使不知。
金陵杂兴二百首·其七十九
作者：苏泂
朝代：宋

到郡今朝半月日，离家两个许多时。知他阿柏无他否，忆我何因我得知。
金陵杂兴二百首·其七十二
作者：苏泂
朝代：宋
体裁：七言绝句

南轩门第老袁三，将业江湖久遍参。闻说中原太平事，数行清泪湿征衫。
金陵杂兴二百首·其七十五
作者：苏泂
朝代：宋
体裁：七言绝句

州衙三面接秦淮，临水朱门一半开。却是浙中无此景，江鸥飞舞入城来。
金陵杂兴二百首·其七十八
作者：苏泂
朝代：宋

多少横尸叠似楼，官人早晚解红头。淮南已是无聊甚，行到江东刬地愁。
金陵杂兴二百首·其七十六
作者：苏泂
朝代：宋

潮水萦回御水通，垂杨照影绿茸茸。天生此地非疏凿，未必钱塘似此中。
金陵杂兴二百首·其七四
作者：苏泂
朝代：宋
体裁：七言绝句

缚屋牵牛旋旋归，淮边绿野尽耕犁。弓刀武备何曾识，只是当初田舍儿。
金陵杂兴二百首·其三
作者：苏泂
朝代：宋
体裁：七言绝句

浪说思家不我听，萧斋闲对竹青青。若为解释妻儿念，读尽栾城道德经。
金陵杂兴二百首·其三一
作者：苏泂
朝代：宋

客裏逢春得几回，山桃还似旧年开。
玄都道士何曾识，真箇刘郎去復来。
金陵杂兴二百首·其三二
作者：苏泂
朝代：宋

子高去后我方来，两地参差笑口开。
頼有尊前似人喜，为渠想像饮三杯。
金陵杂兴二百首·其三五
作者：苏泂
朝代：宋

城头士女出笆篱，喜色争瞻大使旗。
尽道去年那有此，今年粥饭不曾饥。
金陵杂兴二百首·其三八
作者：苏泂
朝代：宋

四望庭中四望花，青春那属外人家。
中间更着垂垂柳，自倚东风待翠华。
金陵杂兴二百首·其三十
作者：苏泂
朝代：宋
体裁：七言绝句

二月风和日暖时，淡黄杨柳一丝丝。向人无限隋唐意，犹是桥南杨柳枝。
金陵杂兴二百首·其三十一
作者：苏泂
朝代：宋

客里逢春得几回，山桃还似旧年开。玄都道士何曾识，真个刘郎去复来。
金陵杂兴二百首·其三十七
作者：苏泂
朝代：宋
体裁：七言绝句

龙虎江山未改形，临高一目但青青。春风岂是无才思，不洗从来战伐腥。
金陵杂兴二百首·其三十三
作者：苏泂
朝代：宋
体裁：七言绝句

白石鄱姜病更贫，几年白下往来频。歌词剪就能哀怨，未必刘郎是后身。
金陵杂兴二百首·其三十九
作者：苏泂
朝代：宋
体裁：七言绝句

白鹭洲前白鹭飞，人间还阅几斜晖。春风不与苏郎便，浩荡沧溟一舸归。
金陵杂兴二百首·其三十二
作者：苏泂
朝代：宋

子高去后我方来，两地参差笑口开。赖有尊前似人喜，为渠想像饮三杯。
金陵杂兴二百首·其三十五
作者：苏泂
朝代：宋

城头士女出笆篱，喜色争瞻大使旂。尽道去年那有此，今年粥饭不曾饥。
金陵杂兴二百首·其三十八
作者：苏泂
朝代：宋

四望庭中四望花，青春那属外人家。中间更著垂垂柳，自倚东风待翠华。
金陵杂兴二百首·其三十六
作者：苏泂
朝代：宋
体裁：七言绝句

石头城上更高层，与客携壶试一登。屈曲江流学秦篆，春风应是李阳冰。
金陵杂兴二百首·其三十四
作者：苏泂
朝代：宋

内官折送御园梅，历剌如薪苦不才。安得昌原带苔树，疏花分得几枝来。
金陵杂兴二百首·其三四
作者：苏泂
朝代：宋

内官折送御园梅，历剌如薪苦不才。
安得昌原带苔树，疎花分得几枝来。
金陵杂兴二百首·其九
作者：苏泂
朝代：宋
体裁：七言绝句

碧烟腾上青松树，下有仙人此炼丹。丹成不愿千千岁，乞与前生一味閒。
金陵杂兴二百首·其九〇
作者：苏泂
朝代：宋

东门草色绿匆匆，游女行寻郎马踪。
鸡鱼不到吴大帝，籤卜争求梁宝公。
金陵杂兴二百首·其九五
作者：苏泂
朝代：宋

短褐钟山不跨馿，杖藜横笛野僧俱。
虽无字说烦清老，犹恐龙眠画作图。
金陵杂兴二百首·其九十
作者：苏泂
朝代：宋

东门草色绿匆匆，游女行寻郎马踪。鸡鱼不到吴大帝，签卜争求梁宝公。
金陵杂兴二百首·其九十一
作者：苏泂
朝代：宋
体裁：七言绝句

幕府攒眉为至忧，公堂三五运兵筹。归之不得吾何用，独自方桥看水流。
金陵杂兴二百首·其九十七
作者：苏泂
朝代：宋
体裁：七言绝句

梦得当时五绝诗，一回吟起一回悲。试偷格律无人识，只恐王家燕子知。
金陵杂兴二百首·其九十三
作者：苏泂
朝代：宋
体裁：七言绝句

朱园应是好花开，最忆西庄送别杯。火急封书寄子大，少留春色待归来。
金陵杂兴二百首·其九十九
作者：苏泂
朝代：宋
体裁：七言绝句

乌衣巷侧长干寺，暇日閒来看一回。未觉六朝兴废迹，凄凉先傍眼边来。
金陵杂兴二百首·其九十二
作者：苏泂
朝代：宋
体裁：七言绝句

雨花台下百花香，驻马坡前百草长。若还谷熟人民乐，依旧风流好建康。
金陵杂兴二百首·其九十五
作者：苏泂
朝代：宋

短褐钟山不跨驴，杖藜横笛野僧俱。虽无字说烦清老，犹恐龙眠画作图。
金陵杂兴二百首·其九十八
作者：苏泂
朝代：宋
体裁：七言绝句

曲曲青溪贯大江，鸳鸯鸂鶒一双双。元戎开燕时来此，城郭山林意两忘。
金陵杂兴二百首·其九十六
作者：苏泂
朝代：宋
体裁：七言绝句

看杀先来所寄书，不知病体比何如。想应药裹关心外，更与儿曹作念渠。
金陵杂兴二百首·其九十四
作者：苏泂
朝代：宋

出门一步便相疏，千里何缘管得渠。笑貌声音等如梦，十年参学在长途。
金陵杂兴二百首·其九四
作者：苏泂
朝代：宋

出门一步便相疎，千里何缘管得渠。
笑貌声音等如梦，十年参学在长途。
金陵杂兴二百首·其二
作者：苏泂
朝代：宋
体裁：七言绝句

朱雀街头观阙红，角门东畔好春风。人家一样垂杨柳，种入宫墙自不同。
金陵杂兴二百首·其二〇
作者：苏泂
朝代：宋

兵戈啑血只空回，天意人情未可猜。
堪笑当时谁督府，卷旗夜半渡长淮。
金陵杂兴二百首·其二七
作者：苏泂
朝代：宋

楚囚对泣欲何如，江左图王计策疎。
风景不殊人自老，令人更忆管夷吾。
金陵杂兴二百首·其二三
作者：苏泂
朝代：宋

客怀元不间春秋，柳绿花红见亦愁。
第一不如归去好，东皋犹幸有鉏耰。
金陵杂兴二百首·其二八
作者：苏泂
朝代：宋

去年十二里新亭，克復当时事未成。
爽气不随秋露尽，犹闻神鬼夜论兵。
金陵杂兴二百首·其二十
作者：苏泂
朝代：宋

兵戈啑血只空回，天意人情未可猜。堪笑当时谁督府，卷旂夜半渡长淮。
金陵杂兴二百首·其二十一
作者：苏泂
朝代：宋
体裁：七言绝句

青溪阁上看青春，一度春风一度新。堪笑南朝江令老，北朝依旧作词臣。
金陵杂兴二百首·其二十七
作者：苏泂
朝代：宋

楚囚对泣欲何如，江左图王计策疏。风景不殊人自老，令人更忆管夷吾。
金陵杂兴二百首·其二十三
作者：苏泂
朝代：宋

客怀元不间春秋，柳绿花红见亦愁。第一不如归去好，东皋犹幸有锄耰。
金陵杂兴二百首·其二十九
作者：苏泂
朝代：宋
体裁：七言绝句

春风动地卷红旌，人在清溪阁上行。歌舞洗空亡国恨，风流太守亦多情。
金陵杂兴二百首·其二十二
作者：苏泂
朝代：宋
体裁：七言绝句

铁钱转手变铜钱，父老相传喜欲颠。未必颍川能若此，画图随处有香烟。
金陵杂兴二百首·其二十五
作者：苏泂
朝代：宋
体裁：七言绝句

蘼芜涧边春草青，桃叶渡头江水生。女郎到此歌一曲，不尽今来古往情。